کوردی ناکۆک لە ئوروپا!؟ … برایم فەڕشی – Dengekan\nbyDenegkan\tMarch 16, 2017\tGeneral\nکۆمەڵەی خوێندکارانی کورد لە ئوروپا KSSE کە ساڵی ١٩٥٦ لە بەڕلین- ئاڵمانی ڕۆژئاوا، بە دەستپێشخەری عیسمەت شەریف وانلی و عەبدوڵرەحمان قاسملو ، دامەزرا و بە خێرایی لە ناو لاوان و خوێندکارانی چەپ، ڕوخسارێکی جیهانی پەیدا کرد، سیمای یەکگرتووی کورد لە ئوروپا بوو! پێکهێنانی KSSE، پاش کۆتایی شەڕی دووهەمی جیهانی، کە هاوکات بوو لە گەڵ دێموکراتیزەکردنی ئوروپا و پەرەساندنی بیری ئاشتیخوازیی و مافخوازیی ، ژیرانەترین سیاسەتی کورد و حزبەکانی بوو. مستەفا بارزانی ئەم ڕێکخراوەیەی بە باڵوێزخانەی کورد دەزانی کە لە کۆی خوێندکارانی هەر چوارپارچەی کوردستان پێکهاتبوو. ئەم یەکگرتنە ڕووداوێکی دەگمەن لە ناو میللەت و وڵاتێکی پارچە پارچەکراودا بوو!\nشەش ساڵ دواتر کنفدراسیون (خوێندکارانی ئێرانی) دامەزرا،کە خوێندکاری کوردی ڕۆژهەڵاتی کوردستانیش تێیدا چالاک بوون. لە قاودانی سیاسەت و ئاکاری ڕژیمەکانی ئەو چوار وڵاتە دەرحەق بە کورد، لە قاودانی بارو دۆخی زیندانیانی سیاسی کورد لە زیندانەکان، پشگیریی لە زیندانیانی سیاسی کوردی ئەو سەردەمە وەک غەنی بلووریان، عەزیز یۆسفی و کەسانی تر لە ڕێگای KSSE و ڕێکخراوی کۆنفیدراسیۆنی خوێندکارانی ئێرانی، سازدانی خۆپیشاندان و گرتنی بالوێزخانەکانی ئێران و عێراق بۆ ئاگادارکردنەوەی خەڵک و مێدیا و لایەنەکانی سیاسی، هەمووی بەرهەمی کاری باڵوێزخانەی یەکگرتووی کورد لە ئوروپا بوو.\nپەیمانی ئەلجەزایر لە نێوان ئێران و عێراق ساڵی ١٩٧٥ ، باڵوێزخانەکەی بارزانی وێران کردو ڕووی ڕاستەقینەی جوڵانەوەی کورد و ڕابەرانی دەرخست و ناکۆکی گەڕاندەوە ناو کۆمەڵگا و جوڵانەوەی کورد! پارتی دێموکراتی کوردستان لەبەریەک ترازا، کۆمەڵەی خوێندکارانی کورد لە ئوروپا کرا بە سێ کوتەوە!:” کۆمەڵەی خوێندکارانی کورد لە ئەوروپا مەڵبەندی بەرلین سەر بە پارتی، کۆمەڵەی خوێندکارانی کوردستان لە دەرەوەی وڵات سەر بە یەکیەتی نیشتمانی، کۆمەڵەی خوێندکارانی کورد لە ئوروپا مەڵبەندی پراگ سەر بە حزبی شیوعی عێراق”.\nهەر لە ساڵی١٩٧٥ کنفدراسیونی خوێندکارانی ئێرانی وەک کۆمەڵەی خوێنکارانی کورد، کرایە چەند پارچە و هەر پارچە لە گەڵ حزبەکەی خۆی گرێدرایەوە و ڕێکخراوێکی سیاسی کە قورسایی گرنگی بە دژی ڕژیمی شای ئێران پەیدا کردبوو، لەبەر یەک هەڵوەشایەوە و ساڵی١٩٧٩ ئەندامانی چەپی ئەم ڕێکخراوەیە کە سەر بە تەیفی (سێ جیهانی، مائۆئیست، توودە و چریک فەدائی) بوون، لە گەڕانەوە بۆ ئێران ناکۆکی نێوان خۆیان بردەوە بۆ وڵاتەکەیان، کە ئەوە ئەندامانی کوردی ئەم ڕێکخراوەیەشی دەگرتەوە!\nبەم چەشنە، ناکۆکی نێوان کەسان و کۆمەڵە کەس، کرایە مایەی “فکریی- سیاسی- حزبی- تەشکیلاتی” بۆ کووشتنی مرۆڤی سیاسی بە دەستی مرۆڤی سیاسی”، “کووشتنی نوخبەی سیاسی بە دەستی نوخبەی سیاسی”،”کووشتنی پێشڕەوی سیاسی بە دەستی پێشڕەوی سیاسی” کە ئیدعای ئازادکردنی خەڵک و میللەت” لە بەرنامەیاندا تۆمار کرا بوو.\nئەم ڕووداوانە ڕەنگدانەوەی ئیدەی جیاوازی سیاسی نێوان کەسان و حزبەکان نەبوو، ڕەهاکردنی ئێنێرژیی “زۆردارانە” و نیشاندانی “زۆردارپەروەر”ی لە ناو کۆمەڵگا و بنەماڵەکان بوو، کە مێژوویەکی چەند هەزارساڵانەی لە پشت بوو، کە بە پڕانی لە کەسایەتی مرۆڤەکان بە خەستی ڕەنگی داوەتەوە و سەرجەم سیاسەتی حزبەکانی کوردی پێ پێناسە دەکرێ!\nڕێستۆرانی دانشگاکانی فرانکفۆرت، گیسن، ماینز و بەڕلین لە ئاڵمان، ببوون بە مەیدانی کێبەرکێ و ناکۆکی و تەنانەت شەڕ! کۆمەڵەی خوێندکارانی سەر بە پارتی کە چەند لە بەرپرسانیان لە فرانکفۆرت بوون ، لە گەڵ هەر دوو کۆمەڵەی خوێندکاریی و حزبەکانی باشوور و ڕۆژهەڵات ناکۆک بوون.\nتاکە بەرپرسی حزبی دێموکراتی کوردستانی ئێران، کە خۆی خوێندکار بوو، هەفتەی جارێک بڵاوکراوەکانی حزبی لە ڕێستورانی دانشگای فرانکفۆرت بە دزیی دەگەیاندە دەستی ئەو کەسانەی کە دەیانیناسی. ئەم دوو حزبە(پارتی باشوور و دێموکراتی ڕۆژهەڵات) بە تووندی لە گەڵ یەک ناکۆک بوون. لایەنگرانی کۆمەڵەی زەحمەتکیشان و حزبە چەپەکانی ئێرانی هاوپەیمانی کۆمەڵە(کە لە کوردستان ببوونە لایەنێکی ناکۆکییەکانی دەیەی هەشتا لە ناو کوردەکان)، دژی هەردوو حزبی دێموکراتی کوردستانی ئێران و پارتی دێموکراتی کوردستان عێراق بوون، ئەوان لە فرانکفورت و گیسن و ماینز چالاک بوون و لە گەڵ کۆمەڵەی خوێندکارانی سەر بە یەکیەتی نیشتمانی”ئاکسا” پێوەندیان هەبوو.\nلە شاری کۆلن چەند دەزگای سەر بە حزبەکانی باکوور، پارتی سوسیالیست، پارتی دێموکرات، حزبی ڕزگاری لە ژێر ناوی کۆمکار، کاکادێکا و جێڤاتا کورد،بە بێ هاوکاری یەکتر چالاکیان دەنوواند. هەر لەو شارە لایەنگرانی حزبی شیوعی عێراق کە بەرپرسەکەیان کورد و ئەندامی کۆمەڵەی خوێندکارانی کورد لە ئوروپا مەڵبەندی پراگ بوو، هیچ پێوەندی لە گەڵ دوو کۆمەڵە خوێندکارییەکەی سەر بە پارتی و یەکیەتی نەبوو.\nتەنیا دەزگای بەناو دوور لە حزبەکان، ئەنستیتۆی کورد لە شاری بۆن پایتەختی ئاڵمان بوو، کە لە لایەن حزب و دەزگاکانی ئاڵمانەوە، پشتیوانی ماڵی دەکرا و دوو کوردی باکوور و ڕۆژهەڵات بەرپرسی یەکەم و دووهەمی بوون. بەرپرسی یەکەم ساڵی١٩٨٧ بە هۆی دزیی و حەیف ومەیلکردنی پارە خسترابووە زیندان. ئەوان “ئینجیل”یان کردبووە کوردی و پارەیەکی زۆریان بۆ خەرج کردبوو. ئەنستیتۆی کورد لە بەر ناکۆکی و کێبەرکێی نێوان حزبەکانی باکوور لەمەڕ داگیرکردنی، لە لایەن دەزگاکانی ئاڵمانەوە بۆ هەمیشە دەخرا.\nکۆنگرەی یەکگرتنەوەی کۆمەڵە خوێندکارییەکان لە پاییزی ساڵی ١٩٨٨ بە بەشداری هەر سێ کۆمەڵەی خوێندکاریی لە بەڕلین ڕیکخرا. ئەم کۆنگرەیە لە لایەن فواد موعسوومەوە دوور لە هەر چەشنە پرێنسیپێکی دێموکراتیانە بەڕێوە دەچوو. لایەنەکانی حزبی، پێشتر هەموو شتیان بڕیبووە و کۆنگرە تەنیا دەوری فۆرماڵی بۆ پەسەندکردنی بڕیاری حزبەکان پێبەخشرا بوو. تەنانەت هەموو ئەندامانی سەرکردایەتی کۆمەڵەی یەکگرتوو لە دەرەوەی کۆنگرە دیاریی کرابوون.\nشێوەی بەڕێوبردنی کۆنگرە، پێچانەوەی کەوڵی کۆنگرە، هەڵس وکەوتی حزبەکان، گوێڕایەڵبوونی زۆربەی بەشداربووانی کۆنگرە بۆ حزبەکان، نە تەنیا نەبووە هۆی بوژاندنەوەی کۆنترین ڕێکخراوی خوێندکاریی کورد لە ئوروپا، بەڵکوو بووە هۆی هەڵوەشاندنەوەی. دەستەی بەڕێوەبەری ئەم رێکخراوەیە، دوای کونگرە تەنانەت بۆیان نەکرا کۆبوونەوەکانی ئاسایی خۆیان پێک بهێنن. کۆمەڵەی خوێندکارانی کورد بە بێ ڕاگەیاندن و لە بێدەنگیدا، لە ناوبردرا و ناوی لە مێژووشدا کوێر کرایەوە!\nپاش هەڵوەشانەوەی کۆمەڵەی خوێندکارانی کورد لە ئوروپا، دام و دەزگای لەو چەشنە کە لایەنەکانی کوردستانی و کوردی چوارپارچەی لە خۆ گرتبێ، بە دەگمەن بیندراوە و کۆڕوکۆمەڵە و سازییەکان لە ژێر هەر ناوێکدا سازکرابێتن، هێژێمۆنی ئەم حزب و ئەو حزبی بەسەرەوە بووە.\nخوێندکارانی باکوور کە زۆربەیان منداڵانی ئەو کرێکارانە بوون کە پاش کۆتایی شەڕی دووهەمی جیهانی وەک کرێکار هاوردرابوونە ئاڵمان، لە دەیەی هەشتا و نەود، رێگایان کەوتە زانستگاکان. کۆمەڵێک لەو لاوانە بەر لە بوون بە ئەندامی پارتی کرێکارانی کوردستان لە ساڵی١٩٨٦ و ٨٧ ، وەک جیلی پێشتر، ببوونە ئەندامی حزبی کۆمۆنیستی تورکیاو رێکخراوەکانی مارکسیست لەنینیستی تورک. ئەو ئەندامانەی پ کاکا بازنەی سەرەکی پێکهێنەرانی دام و دەزگاکانی هەمەجۆری سیاسی- فەرهەنگی- تیجاریی و مێدیایی و کۆمەڵایەتی پارتی کرێکارانی کوردستانیان لە ئاڵمان و دواتر ئوروپا پێک هێنا! ئەوان هەلیان بۆ نزیکردنەوەی پ کاکا لە بازنەی هێزەکانی چەپ و ئولترا چەپی ئاڵمان ڕەخساند، کە دواتر حزبی سەوزەکانی ئاڵمان و حزبی چەپی ئاڵمانیشی گرتەوە.\nپاش ڕووداوەکانی ساڵی ١٩٩٢ لە لایەن ئەندام و لایەنگرانی پ کاکا کە ئاڵۆزی فرەی خستە ناو کۆمەڵگای ئاڵمان، سەدان کەس لە ئەندامانی پارتی کرێکارانی کوردستان گیران و حزبەکەیان قەدەغە کرا و بواری کاری سیاسی بەناوی پ کاکا نەما و کەسایەتی سیاسی و حزبی ئەوان زەوت کرا و گرتنی سەرۆکی حزب و گواستنەوەی عەبدوڵا ئۆجەلان بۆ تورکیا، هێندەی تر کاری ئەوانی لە ئاڵمان ڕووبەڕووی دژواری کرد.\nلەم بارودۆخەدا سیاسەتی بوون بە ئەندام لە حزبی سەوز و دواتر حزبی چەپی ئاڵمان، لە لایەن ئەندامانی پ کە کەوە ڕەچاو کرا و ڕێگا بۆ کۆمەڵێک کەس کرایەوە ببن بە ئەندامی ناو شۆڕای شارەکان، پارلەمانی ئەیالەتەکان، پارلەمانی ئاڵمان و پەرلەمانی ئوروپا، کارێک کە پیشتر هیچ حزبێکی کوردی لە ئوروپا بۆی نەکرابوو.\nبە ئەندامبوونی کوردەکان لە ناو حزبەکانی ئاڵمان کارێکی تاکە کەسییە ، ڕەنگدانەوەی هەمان تێگەیشتنی تووانەوەی نەتەوەیی و سیاسی لە حزبەکانی سەرانسەری چوار وڵاتی ئێران، عێراق، تورکیا و سوریا بوو، بەو جیاوازییەوە کە لە ئوروپا ئەوان بە ئاشکرا و نهێنی ئەندامی پارتی کرێکارانی کوردستان دەمانەوە و پێیانوابوو لەم ڕێگایەوە بۆیان دەلوێ گۆڕان بە سەر سیاسەتی ئەو حزبانە و دام و دەزگاکانی ئاڵمان بەرانبەر بە حزبەکەیان، بهێنن.\nحزب و ئیلیتی “سیاسی” کورد عاملی سەرەکی چەند بەرەکی بوون و هەن، تاکی کورد یەخسیریی تێگەیشتن و فەرهەنگی پڕ لە ناکۆکی و پەروەردەی کۆمەڵگایەکی ناتەبایە، کە بە درێژایی مێژوو، ریفۆرمی فکریی، ئایینی، فەرهەنگی، سیاسی بەخۆیەوە نە بینیوە. تاکەکان لە زیندانی کۆمەڵگا و فەرهەنگ و تێگەیشتنی پڕ لە ناکۆکی، نادێموکرات و پاوانخوازدا بار دێن! سەرۆکی بنەماڵە، تایەفە، عەشیرە ، دەوەر و وڵات،بەرهەمی ناتەبایین، کە بە هەزار داوی دیار و نادیارەوە، گرێدراوی ژێردەستەکانی خۆیانن.\nئەو حزبانەی کە ئەمڕۆ بە ناوی کورد سیاسەت دەکەن و ئەو کۆڕ و کۆمەڵانەش کە لە ئوروپا ڕۆژانە ساز دەکرێن و هەڵوە دەوەشێندرێنەوە، نیشاندەری بینایەکی داڕوخاوی فکریی، ئایینی، سیاسی، کۆمەڵایەتی، مەعریفەتی و فەرهەنگین(ئەم باسە لە وتارێکی دیکەدا ڕوون دەکرێتەوە)!\nشەست و یەک ساڵ بەر لە ئێستا کۆمەڵێک کورد کە ژمارەیان زۆر نەبوو، بوونە دەنگی یەکگرتووی کورد لە ئوروپا. ئەمڕۆ بە بوونی ملیۆن کورد، ئەو دەنگە یەکگرتووە لە ئوروپا نابیسترێ و کورد خاوەنی سیمای یەکگرتوو نییە. گەر حزبەکانی کورد دێموکرات بایەن و پاوانخواز نەبایەن، جیاوازییەکانی سیاسی و ناسیاسییان بە دیاکۆگ چارەسەر دەکرد! بنەمای پڕ لە ناکۆکی کۆمەڵگای کورد، نیازی بە تێگەیشتن و ئاکاریی دێموکراتیک هەیە، بۆ ئەوەی داهاتوو جیاواز لە ڕابووردو بێ، ئەوەش لە ویستی گۆڕینەوە دەست پێدەکا! گۆڕینی تێگەیشتن و تاقیکردنەوەیەکی بە مێژوو کراو!\nPrevious ویستت ژیان ئاشکەیتەوە … جەلال عەبدوڵا ساڵح\nNext سه‌مای روح … نه‌وزاد یوسف كاكه‌یی\nگریانی مامۆستا ناڕازییه‌كان ، هۆشمه‌ندییه‌كی تاڵ! … ئیسماعیل حه‌مه‌ئه‌مین\nئه‌م دنیا و ئه‌و دنیا …. سه‌باح ڕه‌نجده‌ر\nجیهان پێویستی بە رێنسانسیکی تری دژی ئاینیە! .. حەمید تەقوایی


Bildungsreise یەکشەممە, 14. گەڵاڕێزان 2018 – پێجشەممە, 18. گەڵاڕێزان 2018 /\nیش, 14. گەڵا 2018, 8:10 ب.ن. –\nپش, 18. گەڵا 2018, 7:00 پ.ن. Save in my calendar


کاردانه‌وه‌کانی خەڵکی هەرێمی کوردستان سه‌باره‌ت به کوژرانی قاسم سوله‌یمانی\nکوژرانی قاسم سوله‌یمانی فه‌رمانده‌ی فه‌یله‌قی قودسی سوپای پاسدارانی ئێران و ئه‌بو مه‌هدی موهه‌ندیش جێگری سه‌رۆکی ده‌سته‌ی حه‌شدی شه‌عبی و ژماره‌یه‌ک له کاربه‌ده‌ستی تری حه‌شدی شه‌عبی و گرووپه‌کانی تر، کاردانه‌وه‌ی زوری به‌دوای خویدا هێنا، ئازاد جوڵا ئه‌ندامی مه‌کته‌بی په‌یوه‌ندیه گشتیه‌کانی یه‌کێتی نشتیمانی کوردستان له هه‌ولێر بۆ ده‌نگی ئه‌مه‌ریگا گووتی تا دێت ڕووبه‌ڕووبوونه‌وه‌کان توندترده‌بن له‌مه‌شدا گه‌لانی عێراق زه‌ره‌رمه‌ند ده‌بن پێویسته گه‌لانی عێراق له ژێر رکێفی ئێران بێته ده‌رێ، هیچیان نایانه‌وێ شه‌ڕه‌که بخه‌نه ماڵی خویانه‌وه کوردیش پێویسته یه‌کریزی خوی رابگه‌یه‌نێ هه‌وڵ بدات کۆبوونه‌وه‌ی چڕ بکات له نێوان حیزب و لایه‌نه سیاسیه‌کان و دامه‌زراوه ره‌سمیه‌کانی هه‌رێمی کوردستان و پلانیان هه‌بێت بۆ ئه‌م بارۆدوخه‌ی ئێستای نێوان عێراق و ئه‌مه‌ریکا و به‌تایبه‌تی له بارۆدوخێکیوه‌هادا داعش ڕه‌نگه به‌هێزبێته‌وه.\nکارۆخ خوشناو سه‌رۆکی ئینستیتیوتی ئه‌مه‌ریکی کوردی بۆ ده‌نگی ئه‌مه‌ریکا گووتی له‌ناوچوونی کاره‌کته‌رێکی وه‌کو قاسم سوله‌یمانی شکانی بڕبڕه‌ی پشتی ئێرانه چونکه قاسم سوله‌یمانی ڕاسته‌وخۆ ئه‌جیندای ئێرانی جێبه‌جێ ده‌کرد له عێراق و سوریا و لوبنان ئه‌م کرده‌وه سه‌ربازیه‌ی که به‌شێوه‌یه‌کی راسته‌وخۆ له ژێر فه‌رمانی ترامپ ئه‌نجامدرا ئه‌مه هه‌م په‌یامێکی پێبوو بۆ ئێران هه‌م بۆ ناوخۆی ئه‌مه‌ریکاش بۆ ده‌نگده‌ری ئه‌مه‌ریکیش، بۆ ئێران ئه‌مه‌ریکا ده‌یه‌وێت په‌یام بداته ئێران که ئێران نابێت چیتر باڵا ده‌ست بێت له عێراق و سوریا و لوبنان و هه‌روه‌ها بۆ ناوخۆی ئه‌مه‌ریکاش دونالد ترامپ په‌یامێکی نارد بۆ هه‌ڵبژاردنه‌کانی سه‌رۆکایه‌تی داهاتووی ئه‌مه‌ریکا دونالد ترامپ ده‌یه‌وێ متمانه‌ی ده‌نگده‌ری ئه‌مه‌ریکی به‌ده‌ست بێنێته‌وه، عێراق به‌ره‌و تونێلێکی تاریک ئاراسته ده‌بێت داهاتووی عێراق داهاتوویه‌کی ئاڵوزه، ململانێی ئه‌مه‌ریکا و ئێران به‌ره‌و قۆناغی ئاڵوزی و شه‌ڕ و پێکدادانی فراوانی سه‌ربازی ئاراسته ده‌کرێت له چه‌ند ڕۆژی داهاتوو ئێمه قۆناغێکی نوێ له نێوان ئه‌مه‌ریکاو ئێران ده‌بینین و حه‌شدی شه‌عبیش ئێستا له ئاماده‌باشیدان بۆ وڵامدانه‌وه.\nئارتین جه‌لال کادیری پێشکه‌وتووی پارتی دیموکراتی کوردستان بۆ ده‌نگی ئه‌مه‌ریکا گووتی ئه‌مه پێشێلکردنی سه‌روه‌ری عێراقه‌به‌ڵام پێش ئه‌م ڕووداوانه سه‌روه‌ری عێراق به چه‌ندینجۆری تر پێشێلکراوه و سه‌روه‌ریه‌که‌ی شکێنراوه و هیچ حسابێک بۆ سه‌روه‌ری و به‌رژه‌وه‌ندی خه‌ڵکی عێراق نه‌کراوه،سیاسیه‌کانی عێراق به‌تایبه‌تی ئه‌وانه‌ی که ده‌سهه‌ڵات و حوکمرانیان به‌ده‌سته‌وه بووه دوای ڕووخانی رژێمی به‌عسه‌وه نه‌یانتوانیوه رۆلێکی ئیجابی بگێرن له هاوسه‌نگ راگرتنی هاوکێشه نێوده‌وڵه‌تیه‌کان و په‌یوه‌ندیه‌کانی له گه‌ڵ وڵاتان ئه‌مه یه‌کێکه له هۆکاره‌کان که هێز گه‌لێک وه‌کو هێزه‌کانی ئێران له عێراق جمۆجوڵیان هه‌بێت که ئه‌م کێشه و بارگرژیانه‌یان لێکه‌وتووه‌ته‌وه ئێمه به‌گشتی نیگه‌رانین له‌م دۆخه هیوادارین سه‌رکردایه‌تی سیاسی عێراق به کورد و شیعه و سوننه‌وه بتوانن هاوسه‌نگی راگرن که چیتر خه‌ڵکی ئه‌م وڵاته نه‌بێته قوربانی.\nهونه‌ر باڵه‌کی هاووڵاتیه‌کی کوردی خه‌ڵکی ده‌ڤه‌ری باڵه‌کایه‌تیه که هاوسنورن له‌گه‌ڵ ئێران بۆ ده‌نگی ئه‌مه‌ریکا ده‌ڵێت وه‌کو هاووڵاتیه‌کی کورد دڵخوشه به‌و هه‌واڵه‌ی که کوژرانی سه‌رکرده‌کانی حه‌شدی شه‌عبی و هه‌روه‌ها سوپای پاسداران چونکه ئه‌وه بووه هۆکاری ئه‌وه‌ی که نێو ماڵی کورد و هه‌روه‌ها گه‌نجی کورد به‌ده‌ستی ئه‌م سه‌رکردانه کۆتاییان به ژیانیان هێناوه یاخود له رۆژهه‌ڵاتی کوردستان تاوه‌کو هه‌رێمی کوردستانیش کاریگه‌ریه‌کی ته‌واویان به‌سه‌ر هه‌ژمونی هه‌رێمی کوردستان هه‌بووه بووه هۆی ئه‌وه‌ی که‌وا به‌به‌رده‌وامی کێشه و ململانێ نێوان عێراق و هه‌رێمی کوردستان و ناوچه‌که‌دا هه‌بێت و ئه‌وه‌ی که ئه‌مه‌ریکا کردی ده‌بێت هه‌موو کورد پێی دڵخوش بێت و نێو ماڵی کورد زیاتر یه‌کبگرێت.


دهۆك: نێزیكی هزار پارچه‌یێن شوونواری هاتینه دیتن\nهەواڵ / که‌لتور :: 10/10/2018 :: 129 جار بینراوە\nرێڤه‌به‌رییا شوونوارێن پارێزگه‌ها دهۆك ب هه‌ڤكاری دگه‌ل تیمه‌كا بسپۆرێن ئیتالی نێزیكی هزار پارچه‌یێن شوونواری ل ره‌خودۆرێن گرێ (گومل) ل ده‌ڤه‌ردارییا شێخان دیتینه.\nدكتۆر حه‌سه‌ن ئه‌حمه‌د رێڤه‌به‌رێ شوونوارێن پارێزگه‌ها دهۆك بۆ ده‌زگه‌هێن راگه‌هاندنێ دیاركر"تیمێن وان یێن رێڤه‌به‌ریێ ب هه‌ڤكاری دگه‌ل تیمه‌كا بسپۆرێن شوونواران یێن وه‌لاتێ ئیتالیا، بۆ ده‌مێ سێ مه‌هان لێگه‌ڕیان ل ره‌خودۆرێن گرێ گومل ل ناحیا كه‌له‌كچی ل ده‌ڤه‌ردارییا شێخان سه‌ر ب پارێزگه‌ها دهۆك كرییه و شیاینه ل ڤی جهێ كه‌ڤنار نێزیكی هزار پارچه‌یێن شوونواری ببینن".\nدیاركر"مێژوویا به‌شه‌ك ژ وان شوونوارێن بۆ 4 هزار سالان به‌ری نوكه دزڤرین و گه‌له‌ك تشتێ نوو بۆ مه ژێ دیار بووینه و ل ڤێره سۆپاسییا ده‌زگه‌هێن ئێمناهیێ و پێشمه‌رگه‌ی دكه‌ین كو شیاینه ئه‌ڤ جهێن شوونواری یێن گرنگ بپارێزن".\nپرۆفیسۆر دانیال موره‌ندی بسپۆرێ شوونواران یێ ئیتالی راگه‌هاند"ل سه‌ر ده‌مێ ئاشۆرییان گرێ گومل ناڤه‌كێ دی ل سه‌ر هه‌بوویه ئه‌وژی (گم گاره) و ئه‌ڤ چه‌نده لسه‌ر هنده‌ك به‌ران هاتییه نڤیسین و دیار بوویه ژلایێ پاشا سه‌نحاریب ڤه هاتییه ئاڤاكرن داكو ئاڤێ ژ ده‌ڤه‌را خنس ببه‌ته نه‌ینه‌وا".\nدیاركر"ل ڤی جهی شه‌ڕه‌كێ دیرۆكی و مه‌زن (شه‌ڕێ گوگه‌مل) ناڤبه‌را ئه‌سكه‌ندەری مه‌قدونی و سه‌نحاریب دا روودایه ل 331 به‌ری زایینی".\nئاماژه‌كر"هنده‌ك پارچه‌یێن شوونواری ژ كه‌رسته‌یێ برۆنزی ل ڤی جهی هاتینه دیتن كو مێژوویا وان بۆ 4 بۆ 5 هزار سالان به‌ری نوكه دزڤریت و چه‌ندین گۆڕ ژی هاتینه دیتن كو تابیتێن وان ب ئاخێ هاتینه چێكرن".


مامەڵەی پاسپۆرت دەستیپێكردەوە – تۆڕی میدیایی خەڵک\nمامەڵەی پاسپۆرت دەستیپێكردەوە\nبە بڕیاری كازمی هەفتەیەك قەدەغەی هاتووچۆ درێژكرایەوە\nدەوڵەتانی كۆمەڵەی ئۆپیك پلەس ڕێككەوتن\nنرخی نەوت بەرزدەبێتەوە و عیراق سزا دەدرێت\nپزیشك و كارمەندانی تەندروستی لە سلێمانی بایكۆتی دەوام ڕادەگەیەنن\nلە شارەزوور زیاتر لە هەزار دۆنم گەنمی جوتیاران سووتا\nلە چیای ئەزمەڕ ئاگر كەوتەوە و بەهۆیەوە 30 دۆنم پوش و پاوان سووتا\n2019/10/08 - 1:30 PM\nبەڕێوەبەری ڕاگەیاندنی پاسپۆرتی سلێمانی ڕایدەگەیەنێت، مامەڵەی پاسپۆرت كراوەتەوە و هاوڵاتیان دەتوانن سەردانمان بكەن.\nبەیان جەمال، بەڕێوەبەری ڕاگەیاندنی پاسپۆرتی سلێمانی بە (خەڵك)ی ڕاگەیاند، بەهۆی خۆپیشاندانەكانی بەغداوە هێڵی ئینتەرنێت لەنێوان ئێمە و بەغدا پچڕابوو، هەروەها سیستمی پێدانی پاسپۆرت كوژێنرابووەوە.\nوتیشی”بەڕێوەبەرایەتییەكەمان جەختی لە بەردەوامی خزمەتگوزارییەكان كردەوە و ئەوكات تەنها ئەو هێڵەیان بۆ كردینەوە كە تایبەتە بە وەرگرتنەوەی پاسپۆرت بە هاوڵاتیان، چونكە هەندێكی نەخۆش بوو یان پێویستی بە پاسپۆرتەكەیان هەبوو، بەڵام هێڵی نوێكردنەوەی پاسپۆرت و پاسپۆرتی یەكەمجار كوژێنرابووەوە، بەڵام خۆشبەختانە ئێستا هێڵەكە كراوەتەوە و هاوڵاتیان دەتوانن مامەڵەكانیان ئەنجام بدەن”.\nسەبارەت بە چارەسەربوونی گرفتی درەنگ وەرگرتنەوەی پاسپۆرت، ناوبراو ڕایگەیاند، ئێستا ئەو گرفتە چارەسەر كراوە و لە ماوەی 15 ڕۆژدا هاوڵاتیان دەتوانن ببنە خاونی پاسپۆرت، بەڵام حاڵەتی نەخۆشی و دەعوەتنامە و خوێندنیش لەبەرچاو دەگیرێت و بە ماوەیەكی كەمتر پاسپۆرتەكەیان پێدەدرێتەوە.\nبەڕێوەبەرایەتی پاسپۆرتی پارێزگای سلێمانیعيراقهەرێمی كوردستان\n(خەڵك) هۆكاری دواكەوتنی پڕۆژەیاسای مووچە و دەرماڵەكان ئاشكرادەكات\n610 قوتووی شیری خراپ بوو لەناو برا\nچوار كەسی دیكە لە ڕاپەڕین تووشی كۆرۆنا بوون\n2020/06/06 - 9:59 PM\nجوتیارانی سنووری شارۆچكەی مەخمور ڕایدەگەیەنن، ئەگەر كێشەی سستی وەرگرتنی گەنمی جوتیاران لە سایلۆی مەخمور چارەسەر نەكرێت، ئەوا ڕۆژی دووشەممە ۸ی حوزەیران گردبوونەوە ئەنجام دەدەن.\nگۆران دیبەگەیی، پارێزەری جوتیارانی ناوچە دابڕاوەكان بە( تۆڕی میدیایی خەڵك)ی ڕاگەیاند، لەئێستادا بەدووری 19كیلۆمەتر لە نێوان چوارڕیانی شارەدێی دیبەگە تا دەروازەی بازاڕگەی شارۆچكەی مەخمور بارهەڵگرانی گەنمی جوتیاران لە سەرەی سایلۆی مەخموردان تا بەرهەمی ئەمساڵی گەنم لەم ووتیارانە وەردەگیرێت، بەڵام پڕۆسەكە زیاتر لە بیست ڕۆژ دەخایەنێت.\nدەشڵێت، بەردەوام سەرەی بارهەڵگرەكانی گەنمی ووتیاران لە زیادبوونە ئەمەش وا دەكات جوتیاران ڕەنجی ئەمساڵیان بەڕێژەی زۆر بەفیڕۆ بچێت، چونكە كرێی ڕۆژانەی بارهەڵگرەكانیان دەكەوێتە سەر.\nگۆران دیبەگەیی ئاماژەی بۆ ئەوەشكرد، دەبێت وەزارەتی كشتوكاڵ و سەرچاوەكانی ئاوی حكومەتی هەرێم و قائیمقامیەتی شارۆچكەی مەخمور مشورێك لە جوتیارانی سنوورەكە بخۆن، بەپێچەوانەوە ڕۆژی دووشەممە كاتژمێر یانزەی پێش نیوەرۆ لەگەڵ جوتیانی سنوورەكە گردبوونەوەیەك لە چوارڕیانی شارەدێی دیبەگە ئەنجام دەدەین قبوڵی سستی سایلۆی مەخمور لەوەرگرتن و ڕێگری لەواستە كردن و بۆ پێشخستی سڕە ناكەین.\n2020/06/06 - 9:50 PM\nتووشبوویەكی تری ڤایرۆسی كۆرۆنا لە شاری كەركوك گیانی لەدەستدا.\nبەپێی زانیارییەكان، تووشبووەكە پیاوێكی تەمەنی 45 ساڵە و بەڕەگەز سورییە و دانیشتووی گەڕەكی ڕەحیماوای كەركوكە.\nئەو تووشبووە، دوو ڕۆژە لەنەخۆشخانەی ئازادی فێركاری شاری كەركوك لەژێر چاودێری تەندروستیدایە و ئێوارەی ئەمڕۆ گیانی لەدەستدا.\nجێی ئاماژەیە، لەماوەی دوو ڕۆژدا ئەمە سێیەم حاڵەتی گیان لەدەستدانە بە ڤایرۆسی كۆرۆنا لەكەركوك و كۆی گشتی مردووان تائێستا 6حاڵەتە بەو ڤایرۆسە لەو شارەدا.\nخەڵك – بەشی هەواڵ جێگری سەرۆكی ئەنجومەنی نوێنەرانی عیراق ڕایدەگەیەنێت:” مستەفا كازمی سەرۆك وەزیرانی عیراق بەڵێنیداوە بابەتی شایستە داراییەكانی ھەرێمی...\nخەڵك – ئارام سەردار جوتیارانی سنووری شارۆچكەی مەخمور ڕایدەگەیەنن، ئەگەر كێشەی سستی وەرگرتنی گەنمی جوتیاران لە سایلۆی مەخمور چارەسەر نەكرێت،...\nخەڵك – بەشی هەواڵ تووشبوویەكی تری ڤایرۆسی كۆرۆنا لە شاری كەركوك گیانی لەدەستدا. بەپێی زانیارییەكان، تووشبووەكە پیاوێكی تەمەنی 45 ساڵە...


27/2/2021 - 19:01\nئێوارەی ئەمڕۆ شەمە 2021.2.27، بە نوێنەرایەتی ڕێزدار مەسرور بارزانی سەرۆکی حکومەتی هەرێمی کوردستان، ئومێد خۆشناو، پارێزگاری هەولێر، بەیاوەری د.دلۆڤان محەمەد، بەڕێوەبەری گشتیی تەندروستی هەولێر و فەرهەنگ غەفور، بەڕێوەبەری گشتیی ڕۆشنبیری و هونەری هەولێر، لە ماڵەوە سەردانی هونەرمەندی گەورەی شاری هەولێر و کوردستان مامۆستا (جەودەت شاکر)ی کرد.\nپارێزگاری هەولێر، لەسەردانەکەیاندا وێڕای گەیاندنی سڵاو و پەیامی ڕێزدار مەسرور بارزانی، سەرۆکی حکومەتی هەرێمی کوردستان، لەنزیکەوە لە دۆخی تەندروستیی هونەرمەندی گەورە مامۆستا (جەودەت شاکر)ی پرسی و هیوای خواست خودای گەورە شیفای بۆ بنێرێ و بەزووترین کات چاک ببێتەوە و بگەڕێتەوە سەر کارە هونەرییەکانی، وەکو پارێزگای هەولێریش ئامادەیی هەموو هاوکاری و ئاسانکارییەکی بۆ چارەسەرکردنی نەخۆشیەکەی نیشاندا.\nلەلایەن خۆیەوە، مامۆستا جەودەت شاکر، وێڕای خۆشحاڵی بەسەردانەکەی بەڕێزیان، سوپاسی سەرۆکی حکومەتی هەرێمی کوردستان و پارێزگاری هەولێری کرد، ئەم سەردانەی بەڕێزیانی وەک وەفایەکی گەورە بەرامبەر بەو خزمەتەی لەبواری هونەر پێشکەشی کردووە لەقەڵەمدا کە نزیکەی ٥٠ ساڵە بێ دابران لە بواری هونەری مۆسیقا و گۆرانیی خزمەتی کوردستان و هەولێر کردووە.\nبه ڤیدیۆ.. تارا ره‌سوڵ (عه‌شقی خودا)ی بڵاوكرده‌وه\nبه ڤیدیۆ.. گۆرانیبێژ ئیسماعیل جومعه كلیپێكی ئایینی بڵاوكرده‌وه\nبه ڤیدیۆ.. هونه‌رمه‌ند ماهیر زین كلیپێكی به بۆنه‌ی هاتنه‌وه‌ی مانگی ره‌مه‌زان بڵاوكرده‌وه\nهونه‌رمه‌ند كاوه ژاژڵه‌یی : سه‌رسامی ده‌نگی هه‌ردوو هونه‌رمه‌ندی بلیمه‌ت قادر كابان و كه‌ریم كابانم


وردەكاری دابینكردنی مووچەی مانگی یەكی فەرمانبەران ئاشكرادەبێت – Standard Kurd\nلەلایەن ستاندار Posted on ئایار 21, 2020 2668 جار بینراوە 0 سەرنج\nلیزا فەلەكەدین كاكەیی پەرلەمانتاری پارتی رایدەگەیەنێت بۆ دابینكردنی مووچەی مانگی یەكی فەرمانبەران، سەرۆكی حكومەت پەنای بۆ قەرزی ناوخۆیی بردوە.\nناوبراو لە وتارێكی رۆژنامەوانی هەنگاوەكانی دابینكردنی موچەی مانگی یەكەم نوسیویەتی،”هەنگاوی یەکەم بەکۆی داهاتی ناوخۆ و دواتر قەرزکردن لەهەندێک کۆمپانیای نەوت توانرا بڕی 400 ملیۆن دۆلار کۆبکرێتەوە و بەسەر وەزارەتەکانی پێشمەرگە، تەندروستی و ناوخۆ دابەش بکرێت.”\nدەشلێت بۆ دابینكردنی بەشەكەی تری مووچە حكومەت بیری لە قەرزی ناوخۆیی لە وەبەرهێنەرانی هەرێم كردەوە بۆ ئەوەش لە هەولێر و دهۆك چەند وەبەرهێنەرێك ئامادەبون و لە سلێمانیش تەنها یەك وەبەرهێنەر ئامادەبو بەدەم داواكاریەكەی حكومەت بێت.\nجێی باسە ئێستا چەند دەنگۆیەك هەیە حكومەت، بەو 400 ملیارەی لە بەغدا هاتوە ئەو قەرزانە دەداتەوە و نایدات بە فەرمانبەران.\nبڵاوکراوەی پێشوووردەكاری تەسلیمكردنەوەی 170 تیرۆرستەكەی داعش ئاشكرادەبێت “بەراوێژ لەگەل هاوسەرۆكانی یەكێـتی بوە”\nبڵاوکراوەی نوێترلێدوانی جیاواز لەناو یەكێتی لەبارەی تەسلیمكردنەوەی گیراوانی داعش دەدرێت “یەكێتی ئاگادارنیە”\nPosted on ئایار 17, 2020 0 713\nPosted on ئایار 21, 2020 0 199\nPosted on ئایار 27, 2020 0 1273


چوار شەممە, 26. 6. 2013\tمستەفا هیجری\nبەڕێز مستەفا هیجری سكرتێری گشتیی حیزبی دێمۆكراتی كوردستانی ئێران بە بۆنەی رۆژی جیهانيی بەرەنگار بوونەوە لەگەڵ مادە سڕكەرەكان په‌یامێكی بڵاو كرده‌وه كه ده‌قی په‌یامه‌كه به شێوه‌ی خواره‌وه‌یه:\nخەسارە بەرین و بەربڵاوەكانی بەكارهێنانی مادە سڕكەرەكان، لەئاستی هەموو جیهاندا و ترس و دڵەڕاوكێی كۆمەڵگای نێونەتەوەیی لەو بەڵا ماڵوێرانكەرە بووە هۆی پێكهاتنی كۆنفرانسێكی نێونەتەوەیی بە مەبەستی بەربەرەكانی لەگەڵ ئێعتیاد و قاچاخ كردنی مادە سڕكەرەكان لەشاری وییەن پێتەختی ئوتریش لە ١٧ هەتا ٢٦ی ژوئەنی ١٩٨٧ی زایینی(٢٧جۆزەردان هەتا ٥ی پووشپەڕی ساڵی ١٣٦٦ی كۆچی). لەو كۆنفرانسەدا بەڵگەیەك پەسند كرا كە بە پێی ئەو بەڵگەیە رێكارێكی گشتگیر لە پێوەندی لەگەڵ كۆنتروڵ كردنی مادە سڕەكەرەكان لە لایەن وڵاتانی بەشدار لەكۆنفراسەكە دیاری كرا كە ئەوانی ئەركدار كرد لە ئیقدام گەلێكی جیددی نێونەتەوەیی لە پێوەندی لەگەڵ بەربەرەكانی لەگەڵ بە قاچاخ كردنی مادە سڕكەرەكان، ئەو سەنەدە لە رۆژی ٢٦ی ژوئن/ ٥ی پووشپەڕ ئیمزا كرا و لەو كاتەوە ئەو رۆژە وەك رۆژی جیهانی بەربەرەكانی لەگەڵ مادە سڕكەرەكان دیاری كرا.\nئەو ئەركە پيرۆزە دووبەش لە خۆ دەگرێ كە پێویستە هەر دووك ئەرك شانبەشانی یەكتر بەڕێوە بچێ:\nدڵنیام ئەگەر هەركەس لەو پێوەندییەدا ئەركی خۆی بە باشی بەڕێوەبەرێ، زۆر لەو نەخۆشانەمان چارەسەر دەكرێن و زۆر كەمتریش تووش دەبن و لە ئاكامدا كۆمەڵگایەكی سالمتر، زیندووتر‌و بەختەوەرمان دەبێ، با هەموومان لە بنیاكردنی ئەو كۆمەڵگایەدا شانازی بەشدار بوونمان هەبێ.


ئەڵمانیا گورزێکی دارایی لە ئێران دەوەشێنێت\nهەواڵ / ئابوری :: 04/08/2018 :: 324 جار بینراوە\nتاگ :: ئاواره یەکێتی ئەوروپا\nرۆژنامەی (وۆڵ ستریت جێرناڵ)ی ئەمریکی بڵاوی کردەوە ئەڵمانیا لەم مانگەدا چەند یاسایەکی دارایی نوێ دەخاتە بواری جێبەجێکردنەوە کە دەشێت هەوڵێکی ئێران شکستپێبێنێت لە راکێشانەوەی سەدان ملیۆن دۆلار لە بانکەکانی ئەڵمانیا.\nرۆژنامەکە لەزاری بەرپرسانی ئەمریکیەوە بڵاوی کردەوە یاساکانی بەگژداچونەوەی سپیکردنەوەی پارە کە بانکی ناوەندی ئەڵمانیا پێشنیاری کردوە لەوانەیە کۆسپ بخاتە بەردەم تاران یان بێبەشی بکات لە بڕی ٣٠٠ ملیۆن یورۆ (نزیکەی ٣٤٧ ملیۆن دۆلار).\nرۆژنامەکە ئەو پارانەی بە سەرچاوەی نیگەرانیەکانی پەیوەندیەکانی نێوان واشنتن و بەرلین لەقەڵەمداوە و ئاماژەی بۆ ئەوە کردوە پەسەندکردنی ئەو یاساورێسایانە دوای ئەو گوشارانەدێن کە ئەمریکا کردونیەتە سەر ئەڵمانیا.\nمانگی تەموزی رابردوو ووتەبێژی وەزارەتی دارایی ئەڵمانیا ئاشکرایکرد دەسەڵاتداران لێکۆڵینەوە لە داوایەکی ئێران دەکەن بۆ کێشانەوەی ٣٠٠ ملیۆن یورۆ لە ئەژمارە بانکیەکانیان لە ئەڵمانیا و حەواڵەکردنەوەی بۆ ئێران.


سەكۆی ئەناركیستانی كوردستان:\nئێمه هه‌میشه لەو باوه‌ڕەدا بووین، که قه‌یرانه‌کانی سه‌رمایه‌داری ڕۆژ به ڕۆژ له قوڵبونه‌وه‌دان و ڕامیاریی لیبراڵ چ له شێوه‌ی به‌ڕێوه‌بردنی کۆمه‌ڵگه و چ له شێوە‌ی ڕێكخستننی ئابوریدا، شکستی هێناوه و چیدیكە ناتوانێت بره‌و به ته‌مه‌ندرێژی خۆی بدات و بەر قوڵبوونه‌وه‌ی ناکۆکییه چینایه‌تییه‌کان و برسیکردن و بێكارکردنی ژماره‌یه‌کی زۆری خه‌ڵکی که له گه‌لێک شوێنی ئه‌م جیهانه‌دا [ھەر بەپێی دانپێدانانی سه‌رۆکی بانكی جیهانی ، Jim Young Kim كە له دیمانه‌یه‌کیدا لەتەك ڕۆژنامه‌ی گاردیانی بریتانی له ته‌موزی 2012 ، وتی "ئه‌مڕۆكە له جیهاندا 1.3 ملیارد له دانیشتوانه‌که‌ی داهاتی ڕۆژانه‌یان ته‌نها 1.25 دۆلاری ئه‌مه‌ریکییه."] بگرێت، چونكە بوونی سیستەمەكە بەخۆی ئافەرێنەرییەتی.\nئه‌مانه‌ی سه‌ره‌وه هه‌موویان ڕاستی حاشاهه‌ڵنه‌گرن و ئێستا ئه‌و که‌لێنه‌ی نێوان ئێمه (بەرھەمھێنەران و ژێردەستان) و ئه‌وان (سەرمایەداران و دەسەلاتداران) فراوانتر بووه و لەچاو جاران باشتر ده‌ر‌که‌وتووه و که له %1 خه‌ڵکانێك که توێژاڵه هه‌رە باڵاده‌سته‌که‌ی ناو کۆمه‌ڵگه‌ن کۆنترۆڵی ژیانی له %99 که‌ی دیكەی كۆمەڵگەیان کردووه.\nله‌به‌ر ڕۆشنایی ئه‌و لێکدانه‌وه کورت و ساده و ساکاره‌ی سه‌ره‌وه، له‌لای ئێمه‌ی ئه‌نارکستانی کوردستان، چ ھاتنەدەرەوەی بزووتنه‌وه جه‌ماوه‌رییه‌کانی ئه‌وروپا و ئه‌مه‌ریکا و ئیسرائیل و شوێنه‌کانی دیكە و چ ڕاپه‌ڕینی خه‌ڵکیش له وڵاتانی عه‌ره‌بی که له میدیای لیبراڵدا به "به‌هاری عه‌ره‌بی" ناسراون، دیاردەیەك یا ڕوداوێکی کوتوپڕی و بێبناخه و بێ هۆکار و چاوه‌ڕواننەکراو نه‌بوون و نین.\nبه‌بۆچوونی ئێمه  هه‌ندێك خاڵی ناوکۆیی له ناو ئه‌و بزووتنه‌وانه‌ی ئه‌و وڵاتانه که به "به‌هاری عه‌ره‌بی "دا تێپه‌ڕیون یا ئێستا  له‌و ورووژانە‌دان لەتەك "به‌هاری کوردستان" و بزوتنه‌وه‌ی گۆڕاندا، هه‌ن؛ له‌وانه دژایه‌تیکردنی گه‌نده‌ڵی، داوای هه‌بوونی ئاشكرایی (شيفافیەت) له کاره‌کانی ده‌وڵه‌تدا و بو‌جه‌ی میری و كارەكانی ده‌وڵه‌ت و په‌ڕله‌مان که ئه‌نجامیان ده‌ده‌ن، ئازادی ڕامیاریی و سه‌روه‌ری یاسا و داوای هه‌بوونی میرایەتییەکی لیبراڵ له ڕێگه‌ی هه‌ڵبژزاردنێکی كراوە و ئاشكراوە، دانانی ته‌کنۆکراته‌کان لە شوێن دەسەڵاتدارانی ھەنووكەیی، داوای ڕه‌خساندنی بواری ئیش و هه‌لی دروستکردنی بازرگانی (بزنسی) بچوك و به‌ستنی په‌یوه‌ندیه‌کی دۆستانه‌ی توندوتۆڵ له‌تەك میرییەكانی ئەوروپا و ئه‌مه‌ریکا، هاندان و خولقاندنی که‌رتی تایبه‌تی و بره‌وپێدانیان، ده‌وڵه‌مه‌ندکردنی که‌سانێك و توێژاڵێکی سه‌ره‌وه‌ی کۆمه‌ڵگه و...گه‌ڵیکی دیكە له‌مانه.


حكوومەتی ئێران بەرپرسیاری سەرەكییە لە ئاگركەوتنەوەكانی رۆژهەڵات\n:: PM:12:28:29/06/2020 \nسێ ژینگەپارێزی رۆژهەڵاتی كوردستان لە كاتی كوژاندنەوەی ئاگرێك كە لە دارستانەكانی پاوە بەربووبوو، سووتان و لە پێناو پاراستنی ژینگەی كوردستان گیانیان بەخت كرد. ئەنجوومەنی سەوزی چیا لە رۆژهەڵاتی كوردستان هۆكاری سەرەكی ئاگركەوتنەوەكان بۆ دەستی مرۆیی دەگەڕێنێتەوە نەك گۆڕانكارییەكانی ژینگە و حكوومەتیش بە بەرپرسیاری سەرەكی ئەم جۆرە رووداوانە هەژمار دەكات.\nلە رۆژهەڵاتی كوردستان نیشتمانپەروەری رەهەندێكی بەرفراوانتری وەرگرتووە، هاووڵاتییان بە دامەزراندنی گرووپ و رێكخراوی جۆراوجۆری ژینگەپاریزی خۆشەویستی و هۆگریی خۆیان بۆ نیشتمان دەردەبڕن و هەوڵ دەدەن لە زیانەكان بیپارێزن.\nبە بەرنامەداڕێژراو دارستانەكان دەسووتێنرێن\nیەكێك لە سیاسەت و پیلانەكانی نەیارانی كورد و كوردستان ئەوە بووە چیا و ژینگە و دارستان و سەرچاوە سروشتییەكان لەناو بەرن. لەمدواییەدا بە بەرنامەداڕێژراو دارستانەكان دەسووتێنرێن و دەسەڵاتدارانیش مشووری دامركاندنەوەی ئاگرەكە و بەسزاگەیاندنی تاوانباران ناخۆن، هەر ئەوەش وایكردووە هاووڵاتییان و نیشتمانپەروەران ئەو بۆشاییە پڕ بكەنەوە.\nكوژاندنەوەی ئاگر بەتایبەت لە شوێنی چڕ و بەرزاییەكان، پێویستی بە ئامێری پێشكەوتوو هەیە كە تەنیا بە حكوومەتەكان دابین دەكرێ. ئەمڕۆ لە دنیادا بۆ ئەو مەبەستە جگە لە فەرمانبەری شارەزای بەرگریی شارستانی و ئۆتۆمبێلی ئاگركوژێنەوەی پێشكەوتوو، سوود لە هێلیكۆپتەر وەردەگیرێ، بەڵام لە رۆژهەڵاتی كوردستان كاتێك ئاگرێك لە شوێنێك بەردەبێت، جگە لە خەڵكی ژینگەپارێز هیچ خەمخۆرێك شك نابرێت.\nژینگەپارێزان لەتاو ئەو ئاگرەی كەوتووەتە جەستەی نیشتمانیان، جەستەی خۆیان بیر دەچێتەوە\nژینگەپارێزان لە كاتی كەوتنەوەی ئاگر بە جلوبەرگی خۆیان هەوڵ دەدەن رێگری لە تەشەنەی ئاگرەكە بكەن، بەڵام ئەمە چارەی كوژاندنەوەی ئاگرەكە ناكات. زۆرجار ژینگەپارێزان لەتاو ئەو ئاگرەی كەوتووەتە جەستەی نیشتمانیان، جەستەی خۆیان بیر دەچێتەوە و لەپڕ دەكەونە گەمارۆی ئاگر و دواجار دەسووتێن و گیان دەسپێرن.\nنوێترین رووداوی سووتانی ژینگەپارێزان دوێنێ یەكشەم بوو كە جەستەی سێ ژینگەپارێزی رۆژهەڵاتی كوردستان بە ناوەكانی بیلال ئەمینی، موختار خەندانی و یاسین كەریمی سووتان.\nخەڵكی رۆژهەڵاتی كوردستان وەك شەهید لەم ژینگەپارێزانە دەڕوانن\nخەڵكی رۆژهەڵاتی كوردستان وەك شەهید لەم ژینگەپارێزانە دەڕوانن، بۆیە شەوی رابردوو لە كاتی هێنانەوەی تەرمەكان، خەڵكی پاوە بە دروشمی شەهید نامرێ و سروودی ئەی شەهیدان پێشوازییان لێ كردن.\nئیرەج قادری ئەندامی دەستەی بەڕێوەبەری ئەنجوومەنی سەوزی چیای مەریوان بۆ "وشە" باسی لەوە كرد، وەك ئەنجوومەن تیمێكیان رەوانەی پاوە كردووە بۆ ئەوەی لە نزیكەوە لە چۆنیەتی رووداوەكە ئاگادار بن. ئەو دەڵێت بەپێی ئەو زانیارییانەی پێیان گەیشتووە، ئەوانەی شەهید بوون كەسانی سڤیل بوون كە ویستوویانە پێش بە ئاگرەكە بگرن، بەڵام سووتاون و وەك شایەتحاڵەكان باسیان كردووە لە ناو ئاگر و دووكەڵدا دەنگی هاوارێكیان بیستووە، دوای ماوەیەك تەرمی سووتاوی ئەو سێ ژینگەپارێزەیان دۆزیوەتەوە.\nپێدەچێت بەر لە گەیشتنی ئاگرەكە بەهۆی دووكەڵ خنكابن.\nزانیارییە سەرەتاییەكان ئەوە دەردەخەن كە شوێنەواری فیشەك و تەقینەوە لەسەر جەستەیان نەبووە و پێدەچێت بەر لە گەیشتنی ئاگرەكە بەهۆی دووكەڵ خنكابن.\nراستە ژمارەی ئاگركەوتنەوەكان لە هەموو دنیا زیاد بوون و بەشێك لەو ئاگركەوتنەوانەش پێوەندییان بە گۆڕانكارییەكانی كەشوهەوا هەیە، بەڵام بە بۆچوونی ئەم ژینگەپارێزە ئاگركەوتنەوەكانی رۆژهەڵاتی كوردستان زۆر بە كەمی پێوەندییان بە گۆڕانكاری كەشوهەوا هەیە و بە پێچەوانە لە هەندێك ناوچە رێژەی باران بارینەكان زۆر زیاتر بوون و تەنانەت جۆری دار و پێكهاتەی رووەكی چیاكانی كوردستان جۆرێكە وا بە ئاسانی و بە بێ هەبوونی دەستی مرۆیی ناسووتێن.\n98%ی ئاگركەوتنەوەكانی رۆژهەڵاتی كوردستان دەستی مرۆییان لە پشتە\nئەو دەڵێت 98%ی ئاگركەوتنەوەكانی رۆژهەڵاتی كوردستان دەستی مرۆییان لە پشتە، جا ئەم دەستە لە رووی بێئاگاییەوە بێ یان مەبەستدار. لەوانەیە خەڵكێك لە سەیران ئاگریان كردبێتەوە یان شوانێك پاشماوەی ئاگرەكەی نەكوژاندبێتەوە یان هاتوچۆی زۆری خەڵك و فڕێدانی جگەرە كاریگەریی بۆ سەر رووداوی ئاگركەوتنەوە هەبێ، بەڵام ئەو جۆرە رووداوانەش زیاتر لەو شوێنانە روو دەدەن شوێنی نیشتەجێن و كاتێكیش ئاگركەوتنەوەكە روو دەدات، خەڵك زوو پێیان دەزانن و زووش كۆنترۆڵ دەكرێن.\nئەوەی جێی گومانە ئەوەیە ئەو ناوچەیەی پاوە كە لە رۆژی پێنجشەمەوە ئاگری گرتبوو، خۆی شوێنێكی قەدەغەكراو بووو و بە دەگمەن خەڵك روو لەم شوێنە دەكات و هەر دەبێ كەسانێك بەمەبەست دارستانەكەیان سووتاندبێت.\nئەو ئەندامەی دەستەی بەڕێوەبەری ئەنجوومەنی سەوزی چیا رەخنە لە حكوومەت دەگرێ چ لە رووی ئەوەی زۆر كەمتەرخەم بووە لە بەسزاگەیاندنی ئەوانەی لە پشتی رووداوەكانی ئاگركەوتنەوەن و چ لە رووی كۆنترۆڵ و كوژاندنەوەی ئاگرەكان. ئەو دەڵێت توانای ئیدارەكانی ئاگركوژێنەوە لە رۆژهەڵاتی كوردستان زۆر كەمە و هەرچەندە كارمەندانی ئاگركوژێنەوە بە دڵسۆز دەزانن، بەڵام ئەوەندە كەم و بێ ئامرازی پێشكەوتووی ئاگركوژێنەوەن كە فریای كۆنترۆڵی ئاگری لەم شێوە بەرفراوانە ناگرن.\nئێران بەو مانۆڕ و مەشقە سەربازییانەی دەیانكات هۆكارە لە سووتاندنی ژینگەی كوردستان.\nجگە لەمە حكوومەتی ئێران بەوەش تۆمەتبار دەكرێ بەو مانۆڕ و مەشقە سەربازییانەی دەیانكات هۆكارە لە سووتاندنی ژینگەی كوردستان.\nدوو ساڵ لەمەوبەریش لە مەریوانی رۆژهەڵاتی كوردستان دوای تۆپبارانەكانی سوپای پاسداران بەشێك لە ژینگەی مەریوان ئاگری گرت و ژینگەپارێزانیش چوون ئاگرەكە بكوژێننەوە، بەڵام بووە هۆی گیان لەدەستدانی دوو ژینگەپارێز بە ناوەكانی شەریف باجوەر و ئومێد كۆنەپۆشی كە رێوڕەسمێكی گەورە و بەشكۆی بۆ بەخاكسپاردنیان پێكهات، خەڵك بە دروشمی شەهید نامرێ و كۆمەڵێك دروشمی سیاسیی رێزیان لەم شەهیدانەیان گرت.\nپەرویز ئیدەپوور قایمقامی مەریوان بۆ ماڵپەڕی فەرمیی ئێران ئیرنا، باسی لە هەندێك لە وردەكارییەكانی رووداوەكە كردووە و دەڵێت، ئاگرەكەی پاوە لە پێنجشەمی رابردووەوە دەستی پێ كردبوو و لە ئێوارەی رۆژی شەموو بە یارمەتیی خەڵكی ناوچەكە ئاگرەكەیان كۆنترۆڵ كردووە و بووبووە مایەی دڵخۆشی و شادی خەڵكی ناوچەكە، بەڵام رۆژی یەكشەم دووبارە ئاگرەكە دەستی پێ كردووەتەوە و دیسان خەڵك و تیمەكانی ئاگركوژێنەوە هەوڵیان داوە ئاگرەكە بكوژێننەوە.\nشوێنی ئاگركەوتنەوەكە دارستانێكی زۆر چڕ و بەفراوانە\nشوێنی ئاگركەوتنەوەكە دارستانێكی زۆر چڕ و بەفراوانە، بۆیە ئەو سێ ژینگەپارێزەكە بەهۆی گۆڕینی ئاراستەی با گەمارۆ دراون و دواجار كە تیمەكانی بەرگریی شارستانی دەگەنە شوێنەكە، تەرمی سووتاوی سێ گەنجە ژینگەپارێزەكە دەدۆزنەوە.\nلەلایەكی ترەوە فەرەیدوون یاوەریب بەڕێوەبەری گشتی ژینگەی كرماشان بۆ هەمان سەرچاوە ددانی بەوە ناوە هیچ توانایەك نییە فریای كۆنترۆڵكردنی ئەم جۆرە ئاگركەوتنەوانە بكرێت و پێی وایە دەبێ بە ئۆتۆمبێلی پێشكەوتوو و هێلیكۆپتەر رۆڵیان لە دامركاندنەوەی ئاگرەكان هەبێ كە پارێزگاكەیان لێی بێبەشە.\nکرماشان نزیکەی دوو ملیۆن دۆنم رووبەری دارستانی هەیە\nرووبەری پارێزگای كرماشان نزیكەی دوو ملیۆن و 500 هەزار هێکتارە کە دەکاتە 10 ملیۆن دۆنم و سەرووی 70%ی سروشتی و پاوان و دارستانە. سەرووی دوو ملیۆن دۆنم دارستانە و چوار ملیۆن و 500 هەزار دۆنمیشی پاوان و لەوەڕگەیە.


3175 جار خوێندراوەتەوە\nئاژانسی فەرمی حکومەتی تورکیا رایگەیاند، رۆژی ٢٧ی ئاب سەرۆک کۆماری تورکیا بۆ تاوتوێکردنی دۆخی سوریا و بەتایبەتی دۆخی پارێزگای ئیدلب سەردانی مۆسکۆ دەکات و لەگەڵ سەرۆک کۆماری روسیا و بەرپرسانی باڵای ئەو وڵاتە کۆدەبێتەوە.\nئاژانسی ئەنادۆڵ ئاماژەی بەوەشکردووە، ئەمڕۆ هەینی (٢٣ی ئابی ٢٠١٩) رەجەب تەیب ئەردۆغان لە پەیوەندییەکی تەلەفۆنیدا لەگەڵ هاوتا روسییەکەی نیگەرانی ئەنقەرەی لەبارەی هێرشەکانی ئەم دوایەی سوپای سوریای بۆ سەر بارەگایەکی هێزەکانی سوپای تورکیای لە ئیدلب نیشانداوە و بە "هەڕەشەیەکی راستەقیەن بۆ سەر ئاسایشی تورکیا"ی ناوبردووە.\nبەگوێرەی ئاژانسەکە ئەردۆغان بە پوتنی راگەیاندووە، هێرشی سوپای سوریا بۆ سەر ئیدلب زیان بە هەوڵەکانی چارەسەری کێشەی سوریا دەگەیەنێت.\nهەفتەی رابردوو سوپای سوریا بە پشتیوانی فرۆکە جەنگییەکانی روسیا شارۆچکەی خان شیخۆنی لە پارێزگای ئیدلب کۆنتڕۆڵکردەوە، کە لە دوای خۆپیشاندنی خەڵکی سوریا دژی رژێمی بەشار ئەساد لە ساڵی ٢٠١٢ەوە لە ژێر کۆنتڕۆڵی هێزەکانی نەیاری حکومەتی سوریادابوو.\nلە ئێستادا بەگوێرەی رێککەوتنێک لەگەڵ روسیا بۆ دروستکردنی ناوچەی کەمکردنەوەی گرژییەکان لە ئیدلب ١٢ خاڵی چاودێری هێزەکانی تورکیا لە شارو شارۆچکەکانی ئیدلب جێگیرکراون.\nئەمڕۆش وەزیری دەرەوەی تورکیا لە لێدوانێکی رۆژنامەنووسیدا باسی لەوەکردووە، هیچ هێزێک ناتوانێت بنکەی چاودێری هێزەکانی ئەوان لە سوریا گەمارۆ بدات، ئەو بابەتەش لەگەڵ روسیا و ئێران تاوتوێ دەکەن.


✌ ئەشرەف ئانیک شەهیدان\n📅 کاتی تۆمارکردن May 19 2020 10:26PM\nیەکێکە لە چوار زیندانیەکانی ئامەد کە شەوی 17 لەسەر [ زۆرتر... 👁] ✖ ✖ 0 4 ✔ 98% ✍ ج.ع.ئـ. 19-5-2020 22:26:24\n✌ بولەند بایرام شەهیدان\nرۆژی 21-10-1998 لە زیندانی ئادیەمان بۆ ئازادکردنی [ زۆرتر... 👁] ✖ ✖ ✖ 0 0 ✔ 72% ✍ ب.ج. 13-2-2014 13:06:49\n👫 بەناز جەواد کەسایەتییەکان\n📅 کاتی تۆمارکردن Sep 14 2011 9:08AM\nتەمەن 24 ساڵ بوو، دەرچووی بەشی کارگێڕی و یاسای پەی [ زۆرتر... 👁] ✖ ✖ 0 0 ✔ 88% ✍ هـ.ب. 14-9-2011 9:08:46\n👫 زەیتوون عەبدوڵڵا برایم کەسایەتییەکان\n📅 کاتی تۆمارکردن Apr 28 2015 12:51PM\n... [ زۆرتر... 👁] ✖ ✖ ✖ 0 1 ✔ 62% ✍ م.ب. 28-4-2015 12:51:53\n👫 سیار ئیسماعیل قادر کەسایەتییەکان\n📅 کاتی تۆمارکردن Feb 5 2018 9:32AM\n... [ زۆرتر... 👁] ✖ ✖ 0 0 ✔ 74% ✍ س.ئـ. 5-2-2018 9:32:30\n👫 فەرهاد عەبدولمەجید کەسایەتییەکان\n📅 کاتی تۆمارکردن Feb 7 2019 2:57PM\nبرا بچوکی شەهید ئازاد هەورامی بوو. ڕۆژی 01-02-2019 [ زۆرتر... 👁] ✖ ✖ 0 2 ✔ 90% ✍ هـ.ب. 7-2-2019 14:57:14


ڵێكۆڵینەوە لەفەرهەنگ و سینتاكسی كوردی\n27/2/2020 01:43 PM\nپ.د.عەبدولجەبار مستەفا مەعروف، مامۆستا لە بەشی كوردی كۆلێژی زمان لە زانكۆی سلێمانی، كتێبێكی نوێی بەچاپ گەیاند و خستیە بەردەم دیدەی خوێنەران بە نێوی " ڵێكۆڵینەوە لەفەرهەنگ و سینتاكسی كوردی" ڵێكۆڵینەوەی زمانەوانی.\nلە پێشەكی كتێبەكەدا هاتووە:\nزمان بە مەڵۆو مەكۆو كۆگا‌و گەنجینە‌و فەرهەنگی كۆكردنەوەو هەڵگرتن‌و تۆماركردنی هەموو كەرەستە زمانییەكان‌و، ئەو پێڕەو‌و یاساو ڕێساو دروستەو پێواژۆوانەیش كە چۆنێتی دەربڕاوەكان ڕەنێودەهێنێت، دانراوە، ئەمەش گرنگی وابەستەیی‌و بەردەوامیی‌و پێكەوەیی‌و سوڕیی فەرهەنگ‌و سینتاكس دەردەخات، بەوەی كەرەستەو تێكردە فەرهەنگییەكان بنیاتنەری دەربڕین و دەركردە سینتاكسییەكانن‌و خودی دەركردە سینتاكسییەكانیش دەبنەوە بە تێكردەی فەرهەنگیی‌و فەرهەنگیی ئاوەزیی زەنگینتر دەكەن، بۆیە دژوارە یەكە فەرهەنگییەكان(لێكسێم)، بە دابڕاوی لە پێكهاتە‌ودروستەو چوارچێوە سینتاكسییەكانیان مامەڵەیان لەگەڵدا بكەین، ئەمەش بۆ پەیوەستی‌و پەیكاڵبوونی فۆڕم‌و واتای یەكەی فەرهەنگیی‌و پێكهاتەو دروستەییان دەگەڕێتەوە، كە بەشێوەیەك ئاوێتە بوون كە جیاكردنەوەیان سانا نییە، ئیدیەمەكان نموونەیەكی دیاری ئەم تێكچڕژاوییەی نێوان فەرهەنگ‌و سینتاكسن.\nفەرهەنگ‌و سینتاكس، تانوپۆی بونیاتی زمان پێكدەهێنن، لێكۆڵینەوە لەم لایەنانەی زمان لێكۆڵینەوەیە لە بیروبۆچوون‌و دنیابینیی‌و پەیپێبردن‌و دركپێكردن‌و ئەزموون‌و كلتور‌و ڕەسەنایەتی تاك‌و گروپ‌و نەتەوەكان، بۆیە ئەم كارە زانستییە، لەگەڵ ئەوەی توانست‌و زانست و توانامەندیی‌و زانایی نوسەرە بەڕێزەكەی پەسندەكات، هاوكات ئاوەزمەندیی‌و شێواز‌و چۆنێتیی بیر‌وبیركردنەوە‌و پەیبردن‌و زانیاریی‌و كۆزانیاریی زمانیی‌و نازمانیی و چۆنێتیی بەرجەستەكردنیان ڕوندەكاتەوە، لەلایەكی تریشەوە ڕێنموییمان دەكات بۆ چۆنێتی هەڵگواستن‌و هەڵهێنجانی پێڕەوو دروستە‌و یاساكان (سینتاكس)، لەناو پێكهاتەی یەكەفەرهەنگییەكاندا(فەرهەنگ)و پەسنكردنی قۆناغەكانی گۆڕان‌و كارایی‌و گەشەسەندنیان‌و پێچەوانەكەشی ڕاستەوانەیە.\nئەم بەرهەمە زانستییە سەرچاوەیەكی بە بەها‌و كتێبێكی ژێدەرییە، بۆ كنەكردن‌و پشكنین‌و شیكردنەوەی نواندنە فەرهەنگیی‌و سینتاكسییەكانی دەربڕاوەكان لە زمانی كوردیدا‌و سەرچاوەیەكی زانستیی شیاو شایانیشە لەبەر دیدو دەستی خوێنەرو خوێندكارو توێژەرو ئەكادیمیست و ئەزمونگەرو سەوداسەرانی زمان و فەرهەنگیی كوردییدا.


دوای ته‌قینه‌وه‌یه‌ك داعش رووبه‌ڕووی هێزه ئه‌منییه‌كان ده‌بێته‌وه\nهەواڵ / کوردستان :: 08/07/2019 :: 148 جار بینراوە\nله ناحیه‌ى جه‌له‌ولا چه‌كدارانى داعش ئۆتۆمبیلێكى بارهه‌ڵگر ده‌ته‌قێننه‌وه و تائێستا شۆفێره‌كه‌ى نادیاره و له كاتێكدا هاووڵاتیان و هێزه ئه‌منییه‌كان نزیكبوونه‌ته‌وه له ئۆتۆمبێله‌كه چه‌كداره‌كان به قه‌ناس ته‌قه‌یان لێكردوون و چوار هاووڵاتى و سه‌رباز برینداربوون.\nسه‌رچاوه‌یه‌ك له ئاسایشی جه‌له‌ولا به دواڕۆژى راگه‌یاند: دره‌نگانى شه‌وى رابوردوو له گوندى ئیسلاحى نێوان جه‌له‌ولا بۆ كه‌لار بۆمبێكى چێندراو به ئۆتۆمبیلێكى بارهه‌ڵگردا ته‌قییه‌وه و دواى ته‌قینه‌وه‌كه شۆفێره‌كه‌ى تائێستا نادیاره و ئۆتۆمبێله‌كه‌ش تێكشكاوه.\nوتیشى: "له كاتێكدا دوو هاووڵاتى گونده‌كه نزیكبوونه‌ته‌وه له ئۆتۆمبێله‌كه له نێو باخه‌كانى ده‌وروبه‌رەوه به قه‌ناس ته‌قه له هه‌ردوو هاووڵاتییه‌كه كراوه و هه‌ردووكیان برینداربوون".\nئه‌وه‌شى خسته‌ڕوو: دواتر هێزێكى سوپاى عێراق چونه‌ته نزیك ئۆتۆمبێله‌كه‌وه و له‌لایه‌ن چه‌كدارانى داعشه‌وه ته‌قه‌ش له‌وان كراوه و به‌هۆیه‌وه بۆ ماوه‌ى نیو كاتژمێر شه‌ڕ و پێكدادان به‌رده‌وامى هه‌بوو، له ئاكامدا دوو سه‌رباز برینداربوون و چه‌كداره‌كانیش دووركه‌وتنه‌وه و هه‌ڵاتن.\nچه‌ند ڕۆژێكه له سنوورى جه‌له‌ولا چه‌كدارانى داعش جموجۆڵیان زیادى كردووه و زنجیره‌یه‌ك ته‌قینه‌وه و كوشتن و ڕفاندنى هاووڵاتیانیان ئه‌نجامداوه.\nئه‌ردۆغان سه‌ردانی رووسیا ده‌كات\nکوردستانی :: 53 خولەک پێش ئێستا


بەغدا پارە ڕەوانەی کەرکوک دەکات و دیار نییە چۆن خەرج دەکرێت | ROJnews\nبەغدا پارە ڕەوانەی کەرکوک دەکات و دیار نییە چۆن خەرج دەکرێت\nسێشەممە, 9 أكت 2018 - 10:09\nئەندامانی ئەنجومەنی پارێزگای کەرکوک ئاشکرای دەکەن، کە بەغدا زیاتر لە ١٠٠ ملیارد دیناری بۆ ئەنجامدانی پڕۆژەی خزمەتگوزاریی ڕەوانەی كەركوك کردووە و نازاندرێت، کە بۆچی و لە چیدا خەرج کراوە.\nلەدوای ڕووداوەکانی ١٦ی ئۆکتۆبەری ساڵی ٢٠١٧، ئەنجومەنی پارێزگای کەرکوک کۆنەبووەتەوە و ئەو بودجەیەی، کە بۆ کەرکوک خەرج دەکرێت، دەچێتە ژێر دەستی ڕاکان جبوری، پارێزگار بەوەکالەتی کەرکوک.\nئەحمەد عەسكەری، ئەندامی ئەنجوومەنی پارێزگای كەركوك، بۆ ڕۆژنیوزی ئاشکراکرد، کە "لەدوای ڕووداوەکانی ١٦ی ئۆکتۆبەرەوە دوو جار بە بڕی جیاواز پارە ڕەوانەی شاری كەركوك كراوە و ڕادەستی ئیدارەی پارێزگا كراوە، یەكەم جار بڕی ٧٢ملیارد دینار و دووەم جار ٧١ ملیارد دینار بووە، كە تایبەت بووە بە بودجەی پترۆل دۆلار و خزمەتگوزاریی".\nئەحمەد عەسکەریی، بە گومانەوە دەیوت، کە دەوترێت گوایە ئەو پارەیە بۆ ئەنجامدانی خزمەتگوزاریی و قەرزی بەڵێندەر خەرج كراوە، بێ ئەوەی ئەنجومەنی پارێزگای كەركوك، ئاگاداری وردەكاریی خەرجکردنەکەی بێت، بۆیە دیار نییە چۆن و بۆ چی خەرج کراوە.\nهەروەها، ئەڵماس فازڵ، ئەندامی ئەنجومەنی نوێنەرانی عێراق، لە فراكسێۆنی یەكێتی، پشتڕاستی کردەوە، کە دوای دەستبەكار بوونی وەك پارێزگای كەركوك ڕاكان سەعید جبوری، چەندین جار پارەی لە بەغدا وەرگرتووە، بۆ ئەنجامدانی پڕۆژەی خزمەتگوزاریی.\nئەڵماس فازڵ، باسی لەوەش کرد، کە پێشتر هەر پڕۆژەیەك هەبوایە، ئەوا ئەنجومەنی پارێزگا كاری لەسەری دەكرد و ڕەزامەندیی لەسەر دەدا، هەرەوەها ئەنجومەن كاری چاودێرییكردنی پڕۆژەكانی لە ئەستۆ بوو، بەڵام ئێستا هیچ كارێك و پڕۆژەیەك ئەنجومەنی لێ ئاگادار ناكرێتەوە، چوونكە ئەنجومەن كارا نیە.\nئەڵماس فازڵ، وتیشی:"كارەكان لەلایەن پارێزگاری كەركوك بەوەكالەتەوە ئەنجام دەدرێن، ئەمەش تاكڕەوەییە لە بڕیارداندا و بەشێکە لە گەندەڵیی گەورە".\nشەڕ لە ئیدلب توندتر بووەتەوە ٥ سەربازی تورک کوژراون\nڕژێمی سوریا سێ ناوچەی لە باشوری ئیدلب کۆنترۆڵ کردەوە، پێنج سەربازی تورک لە بۆردوومانی فڕۆکەکانی...\nپشدەر، بەهۆی قەیرانی بەنزینەوە هاوڵاتیەک کوژرا\nشەوی ڕابردوو، دوو هاوڵاتی لە سەرەی بەنزیندا بووە بە دەمەقاڵێیان، بەڵام کێشەکەیان چارەسەر بووە،...


قۆناغى دووەمى بە ئەلیکترۆنیکردنى دامەزراوەکانى وەزارەتى خوێندنى باڵا و توێژینەوەى زانستى دەستیپێکرد\nدواى ئەوەى وەزارەتى خوێندنى باڵا و توێژینەوەى زانستى پرۆسەى بە ئەلیکترۆنیکردنى دامەزراوەکانى دەستپێکرد، لەقۆناغى یەکەمدا ئەو پرۆسەیە لە دیوانى وەزارەت و فەرمانگەکان و چەند زانکۆیەک جێبەجێکرا، لە قۆناغى دووەمیشدا لەچەند زانکۆیەکى تر پرۆسەى بە ئەلیکترۆنیکردن دەستىیپێکردووە.\nرۆژی ٢-٤-٢٠١٩، بەسەرپەرشتى د.یوسف گۆران وەزیرى خوێندنى باڵا و توێژینەوەى زانستى و ئامادەبوونى راوێژکار و بەڕێوەبەرانى گشتى و بەڕێوەبەره‌ى بەشێک لە فەرمانگەکان، کۆبوونەوەى ڕۆژانەى وەزارەت بەڕێوەچوو.\nلەو کۆبوونەوەیەدا پرۆسەى بە ئەلیکترۆنیکردنى دامەزراوەکانى وەزارەتى خوێندنى باڵا و توێژینەوەى زانستى گفتوگۆى لەبارەوە کراو دووپاتکرایەوە دواى ئەوەى وەزارەت پرۆسەى بە ئەلیکترۆنیکردنى لە دیوانى وەزارەت و فەرمانگەکان و چەند زانکۆیەک جێبەجێکرد، لە ئێستاشدا وەزارەت پرۆسەى بە ئەلیکترۆنیکردنى لە زانکۆکانى (هەولێرى پزیشکى و چەرموو و راپەڕین و دەستەى کوردستانی) جێبەجێکردووە، لە قۆناغى دووەمیدا لەم هەفتەیە پرۆسەى بە ئەلیکترۆنیکردن لە زانکۆى دهۆک دەستپێدەکات، هه‌روه‌ك دواى ناردنى داتاو زانیارییەکانى زانکۆکانى (زاخۆ) و (کۆیە) لەو دوو زانکۆیەش پرۆسەکە دەستپێدەکات، دواتریش بەهەمان شێوە لە زانکۆکانى دیکەش پرۆسەکە بەردەوام دەبێت، کە ئەم هەنگاوە گرنگى زۆرى بۆ زانکۆکان و وەزارەت و حکومەتى هەرێمى کوردستان دەبێ لە بوارى بەڕێوەبردن و داڕشتنى پلانى تۆکمە بۆ گەشەپێدانى خوێندنى باڵا لە کوردستان و چارەسەرکردنى کێشە و گرفتەکان.\nلەوتەیەکدا د. یوسف گۆران وەزیرى خوێندنى باڵا و توێژینەوەى زانستى ڕایگەیاند: لە سۆنگەى هەستکردن بەگرنگى ئەو پڕۆسەیە، وەزارەتى خوێندنى باڵا و توێژینەوەى زانستى ماوەیەکە دەستى داوەتە بە ئەلیکترۆنیکردنى وەزارەت و زانکۆ و دامەزراوەکانى، بەوپێیەى زانکۆکان ناوەندێکى گرنگى مەعریفەو زانیارى و پێشکەوتنى کۆمەڵگەن، بۆیە دەبێت خوێندنى باڵا ببێتە نمونەى سەرجەم وەزارەت و دامەزراوەکانى دیکەى هەرێمى کوردستان، چونکە زانکۆکان خۆیان مەعریفەو زانیارى پێشکەش بەکۆمەڵگە دەکەن، دەبێت هەرخۆشیان پێش کەرتەکانى دیکەى کۆمەڵگە ئاشناى زانیارى و گۆڕانکارییە تازەکانى ژیان و کۆمەڵگەکان بن. وتیشى: پڕۆژەى بە ئەلیکترۆنیکردنى سیستمى کارگێڕى لە وەزارەت و دامەزراوەکانى خوێندنی باڵا یه‌كێكى دیکەیە له پڕۆژه ستراتیژییه‌كانی وەزارەت کە جێبەجێمان کردووە، پڕۆژه‌كه له‌ڕووی كارگێڕییه‌وه تا ڕادەیەکى زۆر بۆتە هۆی شه‌فافیه‌ت له به‌ڕێوه‌بردن له دامه‌زراوه‌كانی خوێندنی باڵا، له ڕوی كاتیشه‌وه، جێبه‌جێكردنی ئه‌م پڕۆژه‌یه هاریكار بووە له زوو ڕاپه‌ڕاندنی كارو ئه‌ركه‌كانی خوێندنی باڵا، هه‌روه‌ك لەدرەنگ گەیشتنى زانیارى و پێویستییەکان بەدوورى گرتووین. له ڕووی دارایشه‌وه، به‌هۆی جێبه‌جێكردنی پڕۆژه‌ی به ئه‌لیكترۆنیكردنی سیستمی كارگێڕی، ساڵانه بودجه‌یه‌كی زۆر گەڕاوەتەوە بۆ خه‌زێنه‌ی حكومه‌ت. هەروەک له ڕووی زانستییه‌وه، پڕۆژه‌كه هاریكار بووە له كۆكردنه‌وه‌ی سەرجەم داتاو زانیارییەکانى وەزارەت و زانکۆکان.\nلەکۆتایشدا وەزیرى خوێندنى باڵا و توێژینەوەى زانستى جێبەجێکردنى قۆناغى دووەمى پرۆسەکەى لە زانکۆکانى تر بە هەنگاوێکى گرنگ و بایەخ بۆ گەشەپێدانى خوێندنى باڵا لە کوردستان وەسفکرد.\nKISSR - Newsroom: Apr 03 2019 08:12 AM / Hallkawt Zangana\nشۆڕشى چواره‌مى پیشه‌سازى، سنووره‌کان ده‌سڕێته‌وه\nلە دەستەی كوردستانی سیمینارێك بەناونیشانی (كوردستان لە بەردەم شۆڕشی چوارەمی پیشەسازیدا) بەڕێوەچوو\nده‌سته‌ى کوردستانى سیمینارێک به‌ناونیشانى (کوردستان له به‌رده‌م شۆڕشى چواره‌مى پیشه‌سازیدا) رێکده‌خات\nته‌ئکید له په‌ره‌پێدانی زیاتری بواری خوێندنی باڵا و توێژینه‌وه‌ی زانستی کرایه‌وه\nوەفدێكی زانكۆی ئەمریكی سەردانی دەستەی كوردستانی كرد\nكۆبوونەوەیەكی راوێژكاری سەبارەت بە چۆنیەتی بە پرۆگرام كردنی خوێندنی بابەتی جێندەر بەڕێوەچوو\nئاگادارییەک لە وەزارەتى خوێندنى باڵاوە بۆ مامۆستایانى زانکۆ\nکارنامەى چوار ساڵى کارکردنى وەزارەتى خوێندنى باڵا گفتوگۆى لەبارەوەکرا\nوەزیرى خوێندنى باڵا: بە یەک تیمى درێژە بە خزمەتکردنى خەڵک دەدەین\nد.ئارام محەمەد قادر وەك وەزیری نوێی خوێندنی باڵا و توێژینەوەى زانستى دەستبەكاربوو\nبۆ ساڵى چوارەم ریزبەندیى نیشتمانى زانکۆکان رادەگەیەنرێت\nیه‌كێتیی مامۆستایان ستایشی كار و پڕۆژه‌كانی وه‌زاره‌تی خوێندنی باڵا ده‌كات


ئەوانەی بە پڕچەككردنی پێشمەرگە تووشی شۆك بوون ... ئومێد بابان\nئەگەرچی هێشتا هەرێمی كوردستان بەشێكە لە عێراق، بەڵام بڕیاری پڕچەككردنی پێشمەرگە ڕاستەوخۆ لەلایەن كۆنگرێسی ئەمەریكاوە بێ گەڕانەوە بۆ بەغدا، ڕەهەندی جیاجیا لە خۆ دەگرێت و دەشێ وا خوێندنەوەی بۆ بكەین كە پێگەی سیاسی و دیپلۆماسی و ئەزموونی حوكمڕانیی هەرێمی كوردستان، زۆر لە حوكمڕانییە شكستخواردووەكەی بەغدا جێبایەخترە و ئەمەیش دەریدەخات كە لای كۆمەڵگەی نێودەوڵەتی، متمانە و سەنگی حكوومەتی هەرێم رۆژ دوای رۆژ لە هەڵكشانی زیاتردایە.\nتێخوێندنەوەیەكی دیكە سەبارەت بە پرسی پڕچەككردنی پێشمەرگە كە بەشێك لە لایەنە سیاسییەكانی عێراقی نیگەران و دووچاری شۆك كردووە، ئەوە نیشان دەدات كە هەندێك لایەن و بە تایبەتیش شیعەكان، ترسیان لە فراوانتربوونی هەژموون و قەڵەمڕەویی هەرێم لە ناوچەكە و جیهاندا و هەروەها داهاتووی گەشی پێشمەرگە هەیە، كە وەك هێزێكی نێودەوڵەتی دانی پێدا نراوە، ڕەنگە ئەو ترسەش لەوەوە سەرچاوەی گرتبێت، هەرچی پێشمەرگە بەهێزتر و پڕچەكتر بێت، هەرێمی كوردستان زیاتر لە دەوڵەتێكی سەربەخۆ نزیك دەبێتەوە.\nوەك ئاشكرایە، لە ئێستادا كە پێشمەرگە لەبری هەموو جیهان شەڕی تیرۆریستانی داعش دەكات، بەشێكی زۆر لە هاوپەیمانان و كۆمەڵگای نێودەوڵەتییش بە چاوی دەوڵەتەوە لە هەرێمی كوردستان دەڕوانن و مامەڵەی لەگەڵدا دەكەن، هەر لەبەر ئەوەشە كە پرسی پڕچەككردنی پێشمەرگە بەلای بەشێك لە لایەنە سیاسییەكانی عێراقەوە مایەی قبووڵكردن نییە و دوای بڕیارەكەی كۆنگرێسیش كێچ كەوتووەتە كەوڵی هەندێك سیاسییەوە و لێدوانی نابەرپرسیارانە و دوور لە ئەتەكێتی دیپلۆماسیانە دەدەن.\nئەگەرچی دەوڵەتمەداری كارێك وەها ئاسان نییە، بەڵام مافی خەڵكی كوردستانە لە داهاتوودا چارەنووسی خۆیان دیاری بكەن و ببنە خاوەنی دەوڵەت و، سوپایەكی نیشتیمانیی بەهێز و پڕچەكیشیان هەبێت، چونكە دەوڵەت لەسەر بنەمای ئابوورییەكی بەهێز و سوپایەكی پڕچەك و پشتیوانیی نێودەوڵەتی بنیات دەنرێت، بۆیە نابێ ئەو مافە لە هاونیشتمانیان زەوت بكرێت و بۆ بەرژەوەندیی حزبی و مەرامی سیاسی، كە زۆر جار دەوڵەتانی ئیقلیمی وەك ئاگری بن كا وان و دەست لە كاروباری ناوخۆ وەردەدەن و تۆوی دووبەرەكی دەچێنن، لێدوانی نابەرپرسیارانە بدرێت و دژی پڕچەككردنی هێزێك بوەستنەوە كە تەنگی بە تیرۆریستانی داعش هەڵچنیوە، لە كاتێكدا ئەو تیرۆریستانە تەنیا مەترسی نین بۆ سەر هەرێم، بگرە بە پلەی یەكەم هەڕەشەی گەورە و خەتەرناكن بۆ سەر بەغدا و تەنانەت كۆمەڵگای مرۆڤایەتیش.\nوەك ئاشكراشە، دوێنێ پڕۆژەیاسای دەسەڵاتپێدانی چالاكیی بەرگریی نیشتمانی كە تێیدا پڕچەككردنی هێزەكانی پێشمەرگە لەلایەن ئەمەریكاوە یەكێك لە خاڵەكانی بوو، لەلایەن كۆنگرێسەوە بە ٦٠ دەنگی بەڵێ سەری گرت و، ئیدی لەمەودوا ئەمەریكا بە بێ گەڕانەوە بۆ بەغدا، چەك بە هێزەكانی پێشمەرگە دەدات.\nبیریشمان نەچێت كە لیژنەی كاروباری سەربازی لە كۆنگرێسی ئەمەریكا كە خاوەنی پڕۆژەیاسایەكی گرینگ بوو بۆ هێزەكانی پێشمەرگە و، داوای دەكرد كە ئەمەریكا ڕاستەوخۆ هێزەكای پێشمەرگە پڕچەك بكات، لە دانیشتنی دوێنێیدا پڕۆژەیاساكەی پەسەند كرد و ڕێگای بە سەرۆكی ئەمەریكا دا كە ٧١٥ملیۆن دۆلار وەك كۆمەكی سەربازی بە هێزە عێراقییەكان بدرێت، بەڵام گرینگتر لەمە لیژنەی كاروباری سەربازیی كۆنگرێس بە ٦٠ دەنگی بەڵێ، پڕۆژەیاسای دەسەڵاتپێدانی چالاكیی بەرگریی نیشتمانیی پەسەند كرد كە بە گوێرەی ئەو پڕۆژەیاسایە ئیدی ئەمەریكا دەتوانێ ڕاستەوخۆ هێزەكانی پێشمەرگە پڕچەك بكات.\nئێستاش كە شەڕ دژی خەتەرناكترین گرووپی تیرۆریستی لە عێراقدا درێژەی هەیە، دژەكاردانەوە دەرهەق بە پڕچەككردنی هێزەكانی پێشمەرگەی كوردستان، لە بەرژەوەندیی هیچ لایەكدا نییە و بگرە دروست پێچەوانەكەی ڕاستە.


نه‌ته‌وه‌ی سه‌ر كاغه‌ز\n262 جار خوێندراوه‌ته‌وه\nدژ به ره‌شبگیریی‌و دنه‌دانی شه‌ڕ\nواپێده‌چێت به‌هۆی هه‌ڵكشان‌و داكشانی ناكۆكییه‌كانی به‌رده‌م پێكهێنانی كابینه‌ی نوێ، فۆڕمی نوێی فشارو ته‌كنیكی نوێی ناچاركردن لێره‌و له‌وێ په‌یڕه‌و بكرێت، به‌ڵام یاریكردن به‌و میكانیزمه ئه‌گه‌ر له‌نێوان دوو جه‌مسه‌ر‌و قه‌ڵه‌مڕه‌وییه‌كه‌ی هه‌رێم زیندوببێته‌وه، ئه‌وه به‌ته‌نها به‌زوویربوونی سیاسی كۆتایی نایه‌ت، به‌ڵكو ئه‌گه‌ره‌كانی قوڵبوونه‌وه‌ی ناكۆكییه‌كان‌و كریمانه‌كانی به‌ریه‌ككه‌وتن زیاتر ده‌بێت، چونكه پارتی‌و یه‌كێتی وه‌ك دوو هێز خاوه‌نی قه‌ڵه‌مڕه‌وی‌و جوگرافیاو هێزو ته‌نانه‌ت دڕدۆنگی رابردوشن، هه‌ربۆیه‌ش ده‌ركه‌وتنی دیارده‌ی ره‌شبگیریی‌و دنه‌دانی شه‌ڕ، ئه‌و ته‌كنیكه قێزراوه‌یه كه پێویسته ئاقڵمه‌نده سیاسییه‌كانی كوردستان ئه‌وانه‌ی باوه‌ڕیان به‌تێزه‌كانی مام جه‌لال هه‌یه، ئه‌و ئاگره به‌دووربخه‌نه‌وه.\nله‌راستیدا دروشمه كۆنه‌كه‌ی رۆژنامه‌ی ئاسۆ (دروستكردنی نه‌ته‌وه‌یه‌ك له‌سه‌ر كاغه‌ز) ئه‌گه‌رچی به‌كارهێنان‌و ته‌وزیفه میدیایی‌و سیاسییه‌كه‌ی ئه‌وده‌می بریتی بوو له یه‌كخستنی هاوسۆزی‌و قوڵكردنه‌وه‌ی هۆشیاریی نه‌ته‌وه‌یی، به‌ڵام ئێستا وه‌خته به‌جۆرێكی دیكه ده‌بێته دیفاكتۆ، ئه‌وه‌ی ئێستا له په‌یوه‌ندی نێوان باكور‌و باشوور، باشورو رۆژهه‌ڵات، باشورو رۆژئاواو ته‌نانه‌ت له‌نێوان باشورییه‌كان خۆشیان خۆی به‌رجه‌سته ده‌كات، خاڵیبوونه‌وه‌یه له‌هه‌موو ئه‌و به‌ها نه‌ته‌وه‌ییانه، كورتبوونه‌وه‌ی كوردبوونه وه‌ك پابه‌ندی نه‌ته‌وه‌یی ته‌نها له‌سه‌ر كاغه‌ز، به‌ومانایه‌ی كه ئیدی هاوسۆزی نه‌ته‌وه‌یی‌و پابه‌ندیمان وه‌ك فۆڕمێكی كوردبوون ته‌نها له‌سه‌ر كاغه‌ز ماوه‌ته‌وه‌و له‌سیاسه‌ت‌و ستراتیژو گوتارو پێكه‌وه‌بوونمان به پێچه‌وانه‌ی میتۆدی رۆڵه‌كانی یه‌ك نه‌ته‌وه ره‌فتار ده‌كه‌ین. ئاخر خۆ له‌و ساته‌ی به‌ری ره‌نجی تێكۆشانی نه‌ته‌وه‌یه‌ك، خوێن‌و برینی هه‌زاران كاره‌سات‌و ماڵوێرانی له به‌غداد داوای یه‌كبوونمان لێده‌كات، له‌وكاته‌ی هه‌موو دنیا گره‌و له‌سه‌ر كه‌وتنی رۆژئاواو بێكه‌س هێشتنه‌وه‌ی جوامێره‌كانی ده‌كات، تازه به تازه سه‌رقاڵی كۆنه قین‌و ره‌شبگیریی لایه‌نگرانی یه‌كترین.\nلێدوانی به‌رپرسانی هه‌ولێرو جه‌ختكردنه‌وه‌ی ده‌زگا ئه‌منییه‌كان له‌سه‌ر ئه‌وه‌ی كه گیرانی كادرانی یه‌كێتی په‌یوه‌سته به‌فه‌رمانێكی سیاسی بۆ فشار خستنه سه‌ر یه‌كێتی، ماناكانی كوردبوون‌و یه‌كگرتوویی هه‌رێمی كوردستان وه‌ك قه‌واره‌یه‌كی سیاسیی ده‌خاته ژێر پرسیاره‌وه، ئاخر به‌رپرسیاریه‌تی نه‌ته‌وه‌یی‌و نیشتمانی كه‌ی ره‌فتار‌و گفتاری له‌و چه‌شنه‌ی لێده‌وه‌شێته‌وه كه له‌سه‌ر تێڕوانین‌و پابه‌ندی حزبی رۆڵه‌كانی نه‌ته‌وه‌كه‌ی خۆت بخه‌یته كونجی زیندانه‌وه ته‌نها له‌به‌رئه‌وه‌ی ده‌ته‌وێت فشار له‌سه‌ر هێزێكی دیكه بكه‌یت، له‌كاتێكدا ده‌یان رێگاو رێكاری دیكه‌ی سیاسیی‌و یاسایی هه‌یه، هه‌ر هیچ نه‌بێت خۆ وه‌زاره‌تی ناوخۆ كه سه‌رپه‌رشتی ئه‌و دۆسیانه ده‌كات نوێنه‌رایه‌تی هه‌ردوو حزبی تێدایه، به‌ڵام به‌بۆچوونی من ئه‌و پرسه له‌وه گه‌وره‌ترو ئاڵۆزتره كه په‌یوه‌ندی به‌گیرانی كاره‌كته‌رێكی دیكه‌وه هه‌بێت.\nهه‌فته‌ی پێشوو له‌وتارێكدا ده‌رباره‌ی ئه‌سته‌می دانوستانه‌كان‌و تێكه‌ڵبوونی مه‌له‌فگه‌لی زۆر له‌سه‌ر ئه‌و پرسه وه‌ستام، پێموایه به‌شێكی گه‌وره‌ی ئه‌و بارگرژیانه په‌یوه‌ستن به دیدگای یه‌كێتییه‌وه بۆ حوكمڕانی داهاتوو، ئه‌وه‌ی ئێستاش دێته‌ڕێی یه‌كێتی، به‌دڵنیاییه‌وه هه‌نارده‌كردنی قه‌یرانی شوێنی دیكه‌یه‌و له‌سه‌ر یه‌كێتی تاقیده‌كرێته‌وه، هه‌ربۆیه‌ش ئه‌و پرۆسه‌ی گرتن‌و ره‌شبگیرییه‌ش كه گرێدراوی راسته‌وخۆی ئه‌و پرۆسه‌یه‌یه له‌بنه‌ڕه‌ته‌وه بۆ ئه‌وه‌یه یه‌كێتی ناچار به‌رازیكردن‌و دانوستانی بێ مه‌رج بكات، به‌و ته‌كنیكه نه‌رێنیه‌ی پارتیش، نه‌ك ئه‌و خواسته به‌دینایه‌ت، به‌ڵكو ده‌كرێت ته‌نگژه‌كان گه‌وره‌تر بكات.\nراستییه‌كه‌ی یه‌كێتی هه‌م وه‌ك هێزو هه‌میش وه‌ك شوێنكه‌وتوو، مامه‌ڵه‌یه‌كی راست‌و دروستی له‌گه‌ڵ فشاره‌كان كردو ئه‌گه‌ر به‌هه‌مان میتۆد ره‌شبگیریی له قه‌ڵه‌مڕه‌وی سه‌وزدا دووباره كرابایه‌وه، به‌دڵنیاییه‌وه ئاراسته‌ی روداوه‌كان جۆرێكی دیكه‌یان لێده‌كه‌وته‌وه، له‌به‌رئه‌وه‌شه وه‌ستانه‌وه به‌رووی ئه‌و دیارده‌یه به‌وه نایه‌ته‌دی كه هه‌مان سیاسه‌ت په‌یڕه‌و بكه‌یته‌وه، به‌پێچه‌ونه‌وه ده‌بێت به حیكمه‌ت‌و نه‌رمونیانی‌و له‌رێگه‌ی یاساوه، سنوورێك بۆ خوازیارانی ئاشوب‌و شه‌ڕه‌نگێزیی دابنرێت، ئه‌گه‌رنا بۆ ئه‌به‌د هه‌ر وه‌ك نه‌ته‌وه‌ی سه‌ر كاغه‌ز ده‌مێنینه‌وه.


مه‌سرور بارزانی: حكومه‌تێكمان وه‌رگرتووه چه‌ندین ملیار دۆلار قه‌رزاره\nبۆچی پیاوان کەمتر سەردانی پزیشک دەکەن؟\nنرخی ئه‌م ئێواره‌یه‌یی دۆلار له بازاڕه‌كانی هه‌رێمدا\nمنداڵەکەی شیلان ئاکچان له‌دایكبوو\nبۆچی ژنه‌كانی داعش ستیانی تایبه‌ت ده‌به‌ستن؟\nنەتەوە | 13:25:16 2019-07-10 | (149) جار خوێندراوەتەوە\nمەسرور بارزانی سەرۆکی حکومەتی هەرێم رایدەگەیەنێت؛ حکومەتێکیان وەرگرتوە کە چەندین ملیۆن دۆلار قەرزارە و جەخیش دەکاتەوە، لەسەر تێپەڕاندنی ئەو دۆخە.\nلە یەکەم وتاریدا، دوای سوێندخواردنی وەک سەرۆکی ئەنجومەنی وەزیران، مەسرور بارزانی کارنامەی حکومەتی نوێی خوێندەوەو لە سەرەتاشدا رایگەیاند؛ حکومەتێکمان وەرگرتوە کە چەندین ملیۆن دۆلار قەرزارە، بەشێکی زۆری ئەم قەرزانەش دەکەوێتە سەر حکومەتی عێراق، ئەویش بەهۆی نەناردنی بەشە بودجە کە موچەو مافی هاوڵاتیانی هەرێم بوە.\nئاماژەی بەوەشکرد، ئەم رەوشە داراییە لە دەستپێکدا کابینەکە روبەڕوی دۆخێکی سەختی دارایی دەکاتەوە، بەڵام هەوڵدەدەن بەپێی بەرنامەی کارمانە ئەم دۆخە تێپەڕێنن.\nسەبارەت بە پەیوەندییەکانی هەرێم و بەغداش، وتی: "پەیوەندییەکانی هەرێم و بەغدا بەرەوپێشچونی بەخۆوە بینیوەو عادل عەبدولمەهدی، سەرۆک وەزیرانی عێراق بە کردەوە نیازپاکی خۆی بۆ چارەسەرکردنی کێشەکان پیشانداوەو جێگای پێزانینە، دەبێت هەردولا سود لەو کەشە ببینین و بەپێی دەستور هەنگاو بۆ چارەسەری گشت کێشە هەڵواسراوەکان بنێین".\nهەروەک جەختی کردەوە، کاری لەپێشینەیان کارکردن دەبێت بۆ ئەوەی زەمینەیەکی باشتر بۆ دانوستانەکان بڕەخسێنرێت و لەمڕوەوە وتی: "بۆ دەرخستنی نیازپاکیمان و لە ماوەیەکی نزیکدا دوای جێگیربونی کابینەی نوێی حکومەت، سەردانی بەغدا دەکەین و هاوهەڵوێستی ئەو هێزانە دەبین کە خوازیاری پێشکەوتنی عێراق و هەرێمی کوردستانن".\nسەرۆکی حکومەت وتیشی: "حکومەتی نوێ، حکومەتی هەموان دەبێت و چالاکی و خزمەتگوزارییەکانی لەهەر بستێکی خاکی کوردستاندا دەبێت، وەزیرەکانی حکومەت، سەر بە هەرلایەنێک بن پێویستە بزانن وەزارەتەکانیان هی هەمو خەڵکی کوردستانە، نابێ بەرژەوەندییە حیزبییەکان باڵ بەسەر هیچ وەزارەتێکدا بکێشێت".\nراگه‌یه‌ندراوێك له وه‌زاره‌تی پێشمه‌رگه‌وه\nكاندیدەكانی لیستی هاوپەیمانی كوردستانی یەكلایی دەكرێنەوە\nرونكردنه‌وه‌یه‌ك له ئاگرین دلشاده‌وه\nمەزڵووم کۆبانێ چه‌ند داواكارییه‌ك ئاراسته‌ی ئه‌مریكا ده‌كات\nشه‌هێن جه‌مال وێنه‌ی له‌گه‌ڵ دایك و خه‌سووی بڵاوكرده‌وه


ده‌نگوباس – پەڕە 12 – رێڤه‌به‌ریا گشتی یا ساخله‌میا پارێزگه‌ها دهوكێ\nتیمه‌كێ نوشدارێن ئه‌رمینیا دێ هژماره‌كا نشته‌رگه‌ریێن چاڤان ئه‌نجام ده‌ن\nرێڤه‌به‌رێ گشتی یێ ساخله‌میا پارێزگه‌ها دهۆكێ دیاركركو:” تیمه‌كێ نوشدارێن ئه‌رمینیا ئه‌ڤرۆ 25/5/2021ێ سه‌ره‌دانا نه‌خۆشخانا چاڤا ل دهۆكێ كرن دێ هژماره‌كا نشته‌گه‌ریان ئه‌نجام ده‌ن. د. ئه‌فراسیاب موسا، رێڤه‌به‌رێ گشتی یێ ساخله‌میا پارێزگه‌ها دهۆكێ دیاركركو جۆره‌كێ نشته‌رگه‌ریان…\nد. ئه‌فراسیاب موسا: پێشبینى دهێته كرن هژمارا تووشبوویان گه‌له‌ك زێده‌تر بیت رێڤه‌به‌رێ گشتى یێ ساخله‌میا پارێزگه‌ها دهۆكێ دیاركركو ئه‌ڤرۆ ده‌ست ب ڤاكسینێ كۆرۆنایێ هاته كرن 11هزار و500 قورچ بووینه به‌هرا پارێزگه‌ها دهۆكێ دێ ل دووڤ…\nسوباهی یازدە بنگەهان دێ ڤاکسینێ کۆرۆنایێ هێتەدانان پشتی گەهشتنا 11500 قورچێن ڤاکسینێ ئەسترازینیکا بو پارێزگەها دهۆکێ، ب سەرپەرشتیا د.ئەفراسیاب موسا یونس، رێڤەبەرێ گشتیێ ساخلەمیا پارێزگەها دهۆکێ، کۆمبوونەک دگەل لیژنا بلندا ڤاکسیندانێ ل دهۆکێ هاتەکرن ل…\nدەمژمێر 2:30 یێ سپێدەهیا ئەڤرۆ، د.ئەفراسیاب موسا یونس، رێڤەبەرێ گشتیێ ساخلەمیا پارێزگەها دهۆکێ ل کوگەهێن سەرەکی یێن ساخلەمیێ ئامادەبوو بو وەرگرتنا بەهرا دهۆکێ یا ڤاکسینێ کۆرۆنایێ. د.ئەفراسیاب موسا کو پێنگاڤ پێنگاڤ سەرپەڕشتیا هاتنا ڤاکسینێ دژی…\nل رێکەفتی ۱۸ـ۳ـ۲٠۲۱ روژا پێنج شەمبی پشتی نیڤرو کومبوونەک هاتە ئەنجامدان بسەرپەرشتیا رێڤەری گشتی ( د. افراسیاب موسی یونس ) دگەل لژنا تایبەت یا دابەشکرنا فاکسینا کورونایێ، بابەت لسەر چەوانیا دابەشکرن و خو تومارکرنا سیستەمێ…\nئه‌ڤرۆ نیڤرۆ، ب ئاماده‌بوونا د.عه‌لی ته‌ته‌ر، پارێزگارێ دهۆكێ و د.ئه‌فراسیاب موسا، رێڤه‌به‌رێ گشتیێ ساخله‌میا پارێزگه‌ها دهۆكێ و ب هه‌لكه‌فتا روژا جیهانی یا ئافره‌تان ل سه‌نته‌رێ وێ ل باژێرێ دهۆكێ، ئامیرێ میموگرافی بو ده‌ستنیشانكرنا په‌نجه‌شێرا مه‌مكی…


گرێبەستە سیاسییەكانی پەیوەست بە هەردوو یاسای دادگاى فیدراڵی و بودجە - تۆڕی میدیایی خەڵک\nئەندامێكی پەرلەمانی عیراق، باس لەو گرێبەستە سیاسییانە دەكات كە لەنێوان فراكسیۆنە سیاسییەكانی نێو پەرلەمانی عیراق دەكرێن و ڕێگرن لەبەردەم تێپەڕاندنی هەردوو یاسای دادگای فیدراڵی و بودجەی ساڵی 2021.\nجەمال كۆچەر، پەرلەمانتاری كورد لە پەرلەمانی عیراق، لە لێدوانێكی تایبەت بە (خەڵك) ڕایگەیاند:”گومانی تێدا نییە، ناكۆكییەكان لەسەر پرۆژە یاساكانی دادگای فیدراڵی و بودجەی گشتی، پەیوەندییان بەو گرێبەستانەوە هەیە كە لەنێوان فراكسیۆنە گەورەكانی نێو پەرلەمانی عیراقیدا دەكرێن، بەجۆرێك كە تێپەڕاندنیان بە یەكەوە گرێدراون”.\nبە وتەی جەمال كۆچەر:”هەندێك لە فراكسیۆنە دەستدڕۆیشتووەكان، دەیانەوێت كەسانی خۆیان لە دادگای فیدراڵی دابنێن، تا شوێن و پێگەی خۆیان لەو دامەزراوە گرنگەدا جێگیر بكەن، بە هەمان شێوە هەندێكی تر نایانەوێت و خواستیان لە تێپەڕاندنی بودجە نییە و ئاستەنگ لەبەردەم دەنگدان لەسەری دروست دەكەن و لە هەندێك كاتیشدا تێپەڕاندنی هەردوو یاساكە بەو هۆیەوە وابەستەی یەكدی دەكرێن”.\nئێوارەی ئەمڕۆ پێنج شەممە، پەرلەمانی عیراق دەنگیدا لەسەر هەمواری یاسای دادگای فیدراڵی و بڕیاریشە سبەینێ هەینی كاتژمێر 1ی پاشنیوەڕۆ، دەنگ لەسەر پرۆژە یاسای بودجە بدات.


مەملەکەتێکی شەکەت و هەوارێکی لێل\nهەواڵ / چاوی تۆ :: 02/07/2019 :: 776 جار بینراوە\nحوکمکردن بە پێی ئایدۆلۆژیایەکی دیاریکراو خراپترین جۆری گوزەران بۆ خەلَک فەراهەم دەکات، ئەوەش دەگۆڕێ بە پێی کارامەیی و لێهاتوویی ئەوەی دەبێتە حاکم، بۆیە پێویستە بنەما و پرەنسیپە رامیاریەکان بەو ئاراستەیە بن کە خەڵک رازيی بێ نەک رازیکردنی ئایدۆلۆژیایەکی دیاری کراو.\nهەمیشە خەمی خەڵک ئەولةویەتی کارکردنی هەر سیستمێک یا هەر ئایدۆلۆژیایەکی دەسەڵاتدارە، لەو روانگەیەوە دەکرێ وردبینی لۆژیکانە و بنیادنەرانە بکەینە نزیکترین خاڵی بە یەکگەیشتنی بزووتنەوەی خەڵک و دەسەڵاتی ئایدۆلۆژیادار، وەلێ لە پای خراپی هەریەک لەو سیستمانەش ئیش کردن بە هەر یەکێکیان باشترە لەوەی سامانی وڵات فەرهود بکرێ بێ ساغبوونەوە بەسەر سیستمێکدا، ئایا دەکرێ دەسەڵاتێک وەک دەسەڵاتی دەوڵەتانی رۆژهەڵاتی ناوەڕاست هیچ سیستمێک و ئایدۆلۆژیایەک (دەوڵەتانی پەیڕەوی یەک فکر و ئایدۆلۆژیا لە رۆژهەڵاتی ناوەڕاست لە پەنجەی دەست ئەولاتر نیين) کارتێکەری نەبێ و مەجالی هیچ جۆرە ڕەخنە و پێشنیارێک نەهێلَنەوە بۆ چینێک لە رەخنەگران لەسەر ئەدای کارکردن و بەرەوپێشبردنی دەوڵەت لە ڕووی ئیداری و تەندروستی و کۆمەلآیەتیەوە، ئەوە لایەنە سیاسيةکەشی لەلایەکی تر جێبهێلَە چونکە هێڵی سوورە و بە چاک و بە خراپ بۆ کەس نیيە بۆچوونیشی دەربارەی هەبێ. هیچ ڕێی تێناچێ کە بێیتو رەخنە لە هیچ بگریت ئەوەش لەبەر ئەوە نا کە هیچ رووی نەداوە و بابەتێک نییە بۆ ڕەخنەگرتن بەڵکو بەهۆی ئەوەی بابەتی ڕەخنەکە بێ مۆرالَە و هیچ هیوایەک لە ڕەخنەگرتن نابینرێ.\nشتگەلێکی زۆرمان بیست و کەممان دیت ئەوەی لەم هەوارەش دەگوزەرێ وەک هەبوو و نەبووی دەستپێکی حکایەتەکانی منداڵیە لە قسەکردندا هەبووە و لە عەمەلدا نەبووە، لە عەمەلیشدا بنیادنانی دیموکراتیەت لەسەر ئەساسی فێڵ و چەواشەکردن ئەزموون لەناو دەبات، تەنها لەو پێناو ناوی بنەماڵەیەک یا ئاغایەک یا شێخێک لە حوکمدا بمێنێتەوە ئەوە ناگەیەنێ بێين بەو دیوە جوانەی ئەمرِۆ دیموکراتیەتی تێدا بەرجەستە دەکرێ لە دنیادا پیشانی کۆمەڵانی خەڵک بدرێ و کۆمەڵێک هیوا لە دڵیاندا بچێنرێ و تا بەرەنگاريی دواهەمین ڕۆژیان دەبنەوە بەو هیوایەوە بژین.\nلە میسر کاتێک شۆرِش دژی سیستمی پاشایەتی لەسەر دەستی (محةمةد نەجیب) و (جەمال عةبدولناسر) دەستی پێکرد، دروشمێکی دانایانەیان پەیڕەو کرد کە زۆر ئامانجیان پێی پێکا: (الدين لله و الوطن للجميع) باوەڕداريی بۆ خودا و نیشتیمان بۆ هەموان. بەپێی ئەو دروشمە هەموو کەسێک دەیتوانی ببێتە سەرۆک نەک تەنها نوخبەیەکی پیاوانی ئایینی و لەهەمانکاتدا سیمای سەرۆک تا ڕاگەیاندنی ئەنجامی هەڵبژاردن یا جوڵانەوەیەکی کۆدەتایی تر دیار نەبوو.\nکێشەی ئەمڕۆ ئەوەیە سیستمی بەرِێوەبردن نە شۆرِشگێڕیيە، چونکە شۆڕش دەمێکە کۆتایی هاتووە، نە لە بەرژەوەنديی چینی کرێکارە و نە سەرمایەداريیەکی بنیادنەرانە و بزنس-ە، بەڵکو تێکەڵەیەکە کە پێموایە ئەو کەسەی حوکمیش دەکات خودی خۆی لێی تێنەگات، ئەوە لەلایەک. سەرۆکی بیست ساڵی داهاتووش ڕوون و ئاشکرا وةك دیاربوونی خۆر لە ئاسمان دیارە کە لە کێ و کێ تێپەڕ ناکات.\nدەتوانرێ لەو قالَبەدا وێنای ئەو حەقیقەتە بکەین کە تۆ گرنگیت تا ئەو کاتەی داوای مافی گرنگبوونی خۆت دەکەیت، ئیتر گرنگ نامێنیت و نابیت. هەر لەم دیوەدا هەندێک چین و کەس و بابەت گوزارشت لە هەموو شتێک دەکەن و لەهەمانکاتدا گوزارشت لە هیچیش دەکەن، بۆ نموونە ژینگەپارێزێکی وڵات، ئەوەی کە ئەم و ئەو پیسی دەکەن ئەو پاکی دەکاتەوە لەهەمانکاتدا کە هاتە سەر مەسەلەی ئیستیحقاقاتی ماددی لە دواوەی دواوەیە و سفرێکی سادەیە.\nدەبێ مرۆڤ ئیمکانیەتی هەبێ کە بلَێ (نا). ئەوان وشەی نا یان لا گرانە و گەر بە دەستیان بوایە هەر بە جارێک دەیانسرِیەوە چونکە ئەو وشەیە ئەوپەڕی کڕۆکی ناڕەزایەتی نیشان دەدات، ئەوە وەک ژیانی ژەنیارێک دێتە پێشچاو کە ژەنینەکەی لەگەڵ هەموو ئەو ئازار و نەهامەتیانە یەکدەگرنەوە کە لە ژیانیدا چەشتوویەتی و ویستوویەتی بە ژەنین حەقی ئازار و ناخۆشیيەکان بکاتەوە و دەتوانرێ بە ئاسانی هەست بە رووداوەکانی ژیانی ئەو کەسە بکرێ لە ڕێگەی ژەنینەکەی، لەهەمانکاتدا ئەو ژەنینە پەیامێکی زۆر سادەتری ژەنیار دەگەیەنێ ئەویش ئەوەیە کە منیش ئینسانم و ڕاو بۆچوونم هەیە و ژمارەم لەم مەملەکەتە، بۆیە قبوڵی ناکات کەسێک بێ و هەوڵی دەستبەسەرداگرتنی ئامێری ژەنینەکەی بدات چونکە تاکە ڕێگەیە بۆ گەیاندنی پەیامە سادەکانی بە بەرامبەر.\nکاربەدەستی ژیری گەندەڵ ترسناکترینە، چونکە هەمیشە نوقسانی لە شتێکی پێرفێکت دەهێڵێتەوە و بە بۆشایی نەگونجاو پڕی دەکاتەوە کە ئەو بۆشاییە کەسێکی بێئاگا و لاوازە بۆ ئەوەی کار لەسەر ئەم بەشە نوقسانە بکات و دەنگ و سەدای رەخنەگرانی بەشە نوقسانەکەش بەدەستبهێنێ و لە بەرژەوەنديی خۆی یەکلای بکاتەوە. ئەمە بەشێکە لە فەلسەفەی ژیريی کە بەهرەیە و پێویستی بە مێشکی کارامە هەیە، وەرن سەیری دەوروبەر بکەین بزانین لە واقعی ئەمرِۆ ئەمە بەرجەستەیە یا نا؟ رۆژانە ناوی کەسانێک دەبیستین کە بوونەتە دەمڕاستی خەڵکی ناڕازی، لەهەمانکاتدا کەمێ دوورتر سەیری ڕابوردووی بکە بۆت دەردەکەوێ ئەوەی لەبیر و هزریدا نەبووە خەڵک و موعاناتی خەڵک بووە! بۆیە پێویستە هەموو تاکێک پرسیاری ئەوەی لەلا گەڵالَە ببێت کە بۆچی فلان کەس لەو فەترە زەمەنیە کورتەدا بووە بە مشورخۆری گەل؟ دونیا لە دەقەیەکدا ئاوەژوو نابێتەوە بەڵام بیروڕای فیسار کەس لە دەقەیەکدا ئاوەژوو بووەوە، بۆچی؟.\nدەکرێ وەڵامی ئەوانە و چەندان پرسیاری تر ئەم مەملەکەتە لە شەکەتی و ئەو لێڵی و قەیرانە فیکریەی تێیکەوتوە دەربهێنێ و بەرگێکی تازەی پڕ زانیاريی بکاتەبەر.


نەخۆشى سەرع هۆکار و چارەسەرەکانى\nنەخۆشى سەرع یەکێکە لە نەخۆشیە باوەکانى کۆمەڵگا کە پى دەوترێت (گەشکە)، هۆکارى دروست بونى ئەم نەخۆشیە لە ئەنجامى کارەبایەکى نەشیاو لە کاتێکى نەشیاو تۆشى کەسەکە دەبێت،مرۆڤ لەوکاتەدا پێویستى بەو کارەبایە نیە گەر بێتو ئەو کارەبایە لە کاتێکى شیاو بێت ئەو پى ناوترێت گەشکە .\nتەندروستى پێشمەرگە :چەن جۆر گەشکە ( سەرع) هەیە ؟\nد.دیار نەجیب کەریم پزیشکى پسپۆرى دەمار ومێشک ووتى" جۆرەکانى گەشکە زۆرن ئەوەى کە خەڵک پێى ئاشنایە جۆرێکە لە جۆًرەکانى گەشکە کە پى دەوترێت گەشکەى گەورە، لە م جۆرەدا کەسى توشبو چاوى ژێراو ژور دەبیت و لە دەمى کەف دەرەچێت و گاز لە زمانى دە گرێت و لە هەندێ کات کۆنترۆلى میز و پیساى نامێنێت، چەند جۆرى ترى هەیە کە پێ دەوترێت گەشکەى (بچوک)، کە زیاتر باوە و خەڵک سەرنجى نادات زۆر کات هەندێ گورانکارى لە جەستە روو دەدات خەڵک بەشتێکى ئاسایى سەیرى دەکات ئەمەش بریتیە لە کارەبایەکى بچوک کە لەجەستەى مرۆڤــ چەند جارێک روودەدات، لە رێگەى پشکنینەوە دەرەکەوێت کە گەشکەى جۆرى (بچوکە) و نابیتە هۆى تووش بون بە گەشکەى گەورە ، بەڵام مەرج نیە گەشکە نەخۆشى بێت هەندێ کات دەرنجامى نەخۆشیەکى ترە وەک نەخوشى شەکرە کە ریژى شەکر لە خوێن دادەبەزێت ئەمەش وادەکات کە خوێن نەچێت بۆ میشک وە دەبێتە هۆى گەشکە.\nتەندروستى پێشمەرگە : رەگەز و تەمەن تا چەند رۆڵى هەیە لە توش بون بە گەشکە ؟\nد. دیار نەجیب روونى دەکاتەوە و دەڵێت " گەشکە نەخۆشیەکى باوە لە منداڵێکى یەک ساڵ تا کەسانەى پیر ئەگەرى تووش بوونیان هەیە،لەروى رەگەزەوە هیچ جیاوازیەک نیە بۆ توشبون بەم نەخۆشیە بەڵام لە ئافرەتاندا توش بوون بەنەخۆشى گەشکە لەکاتى سوورى مانگانە کە هۆرمۆنات دەگۆرێت ئەگەرى زیاترى هەیە کە تووشى گەشکە بێتەوە، زانستى پزیشکى دەڵێت هەموو مرۆڤێک لە ژیانیدا یەک جار تووشى گەشکەى گەورە دەبێت و ئەم حاڵتەش نەپێویستى بە چارەسەرە و نەهۆکارێکە بە تووش بوون بە گەشکە ،بەڵام ئەگەر دووبارە بویەوە ئەوە پێویستى بە پشکنین هەیە، بە نیسبەت منداڵەوە هەندێک جار منداڵ لەکاتى بەرز بوونەوەى پلەى گەرمى لەشی تووشى گەشکە دەبێت لە تەمەنى شەش مانگیدا ٍتا تەمەنى شەش ساڵیدا، ئەمە ئاسایە بەڵام لە دواىتەمەنى شەش ساڵیدا تووش بون بە گەشکە ئاساى نیە " .\nتەندروستى پێشمەرگە : ئەو هۆکارانە چین کە دەبنە هۆى نەخۆشى گەشکە ؟\nد.دیار نەجیب ووتى :"چەند هۆکارێک هەیە بۆ تووشبون بە گەشکە ، تەمەن کاریگەرى زۆرە بۆ دیاریکردنى هۆکارەکانى گەشکە، تووش بون بە گەشکە لە منداڵى بچووک دا چەند هۆکارێکى هەیە وەک کێشە لە (میتاپۆلیزم) دا و هۆکارى جینات یاخود کێشەیەک لە مێشکى منداڵەکدا ٍ، هۆکارەکانى کاتى لەدایک بوون وەک زیان هێنانى مێشک لە کاتى لەدایک بوون یان کێشەی دیکە لەو کاتەدا، لە تەمەنى ٍ مام ناوەندا کێشەى ئەلکترۆنات پۆتاسیۆمى هەبێت ولە تەمەنى پیریدا چەند نەخۆشیەکى وەک (جەڵتەى مێشک ،وەرەمى مێشک) کاریگەریان لەسەر مێشک هەیە ".\nتەندروستى پێشمەرگە : ئەم حاڵتە چەند جار دووبارە ببێتەوە پێ دەوترێت کە ئەم کەسە تووشى گەشکە بووە ؟\nپزیشکى پسپۆرى دەمار و مێشک دەڵێت :"ئەگەر کەسێک یەک جار تووشى گەشکە بوو ئەوە پی ناوترێت گەشکە، بەڵام دووبارە بووەوە پێ دەوترێت گەشکەى گەورە، منداڵ لە دواى تەمەنى شەش ساڵیەوە تووشى گەشکەیەک نابێت کە بەهۆى بەرز بوونەوەى پلەى گەرمى لەشەوە تووش دەبێت.\nتەندروستى پێشمەرگە : نیشانەکانى ئەم نەخۆشیە چین وە ئەوکەسانە کە ئەگەرى تووش بونیان هەیە کێن؟\nد. دیار نەجیب ووتیشى :نیشانەکانى لە جۆرێکەوە بۆ جۆرێکى تر دەگۆرێت لە جۆرى گەشکەى گەورە کەوتن و لە هۆش چوون و ژێراو ژورى چاوو سپى بوونەوەى هەموو بەشەکانى چاو و کەفکردنى دەم و گازگرتنى زمان وهەروەها کۆنترۆڵى بەسەر میز و پیساى نامێنێ، ئەم حاڵەتە ماوەى پێنج بۆ شەش دەقە دەخایەنێ ودواتر نەخۆشەکە گێژ دەبیت ،هەروەها لەنیشانەکانى گەشکەى بچوک کەسى تووش بوو بۆ ماوەى یەک خولەک بۆ دوو خولەک سڕ دەبێت یان حاڵەتى کێژ بوونى هەیە ودواتریش کە پرسیار لە نەخۆشەکە دەکرێت چى ڕویدابێت نەخۆشەکە هیچى بیر نایەتەوە، نیشانەکانى گەشکەى بچوک بریتین لە سەر بادان یان دەست لەرزین یان لەرزینى قاچ بۆ ماوەى یەک خوڵەک یان توزیک زیاتر کە کەسەکە ناتوانێ کۆنترۆڵى خۆى بکات .\nتەندروستى پێشمەرگە :چۆن ئەم حاڵەتەشیکارى دەکرێت ؟\nد.دیار نەجیب روونى دەکاتەوە و دەڵێت :"سەرەتا بە پرسیار کردن لە نەخۆش و دواتریش هەندێ شیکارى خوێنى تایبەت وەک( ئیلتیهاب ،شەکرە ، کەمى خوێن ) بۆى دەکرێت و دواتریش گرتنى تیشک بۆ مێشک وەک (سیتى سکان )".\nتەندروستى پێشمەرگە : چۆن بورانەوە لە نەخۆشى ( گەشکە ) جیا دەکرێتەوە ؟\nد. دیار نەجیب لە وەڵامدا ووتى:"جیاکردنەوەى بورانەوەى ئاسایى لە گەشکە بە کەسانى شارەزا دەکرێت کەسى توو ش بوو بە گەشکە گەشکە ئاگاى لە خۆى نابیت وە بەهیچ شێوەیەک ئاگاى لە دەوروبەرى نییە ،بورانەوەى گەشکە مەترسیدارە ئەگەرلە پێنچ خولەک زیاتر بێت و زوو فریاى کەسەکە نەکەویت، لەوانەیە کەسەکە ژیانى لە دەست بدات چونکە ماسولکە لەو حاڵەتەدا تەشەنوج دەکات ئەگەر مێشک بۆ ماوەى 3 دەقە ئۆکسجینى بۆ نەچێت دەوەستێت .\nئه‌م بابه‌ته 317 جار خوێنراوه‌ته‌وه


هۆكارو دیارترین تێكچونەكانی ئۆتۆمبێلی گێڕ ئۆتۆماتیك بزانە\nkurdiu 7 06/06/2020 - 09:27 هەواڵ/ئۆتۆمبێل\nلەكاركەوتنی گێڕی یٔۆتۆماتیكی یٔۆتۆمبێل بەكەمی ڕوودەدات، بەڵام كاتێك گێڕی یٔۆتۆماتیك پەكی دەكەوێت‌و "عەتەڵ"ی تێدا دروستدەبێت، گرفت بۆ شۆفێركردن‌و جوڵەی یٔۆتۆمبێلەكە دروستدەكات‌و لەهەندێك حاڵەتیشدا كە یٔۆتۆمبێلەكە جۆری "دەبڵ گێڕ" نییە، پەكی یٔۆتۆمبێلەكە دەخات.\nسەرەتا هۆكارەكانی لەكاركەوتن‌و خۆاپبوونی گێڕ یٔۆتۆماتیك بریتین لە:\n*خراپ بەكارهێنانی یٔۆتۆمبێل.\n*پشتگوێ خستنی چاكسازیی "صیانە"ی بەردەوام بۆ یٔۆتۆمبێل.\n*خراپبوونی گێڕی یٔۆتۆماتیك لەهەندێك یٔۆتۆمبێلدا بەتێپەڕبوونی كات.\nلێرەشدا دیارترین لەكاركەوتنەكانی گێڕ یٔۆتۆماتیك‌و هۆكارەكان‌و ڕێگەچارەكانی دەخەینەڕوو، كە بریتین لە:\n1 - دواكەوتنی گۆڕینی گێڕ یاخود نەگۆڕینی:\nلەم حاڵەتەدا وەڵامەدانەوەی گۆڕینی گێڕەكە دوادەكەوێت‌و لەهەندێك حاڵەتیشدا نایگۆڕێت، یٔەم پەككەوتنەش لەكاتی بەیانیان، یاخود لەدەستپێكی لێخوڕینی یٔۆتۆمبێلەكە بەدیدەكرێت، بەشێوەیەك گێڕ لەحاڵەتی(P)ەوە بۆ حاڵەتی (D) دەگۆڕێت، لایەنی كەم ماوەی دوو چركە دەخایەنێت، تاوەكو گێڕەكە وەڵامەدانەوەی بۆ گۆڕینی حاڵەتەكە دەبێت، لەهەندێك حاڵەتەدا گێڕەكە وەڵامدانەوە نابێت‌و نایگۆڕێت، هۆكاری یەكەمی یٔەم پەككەوتنەش خراپبوونی كلاجە‌و دەبێت بگۆڕدرێت، هۆكاری دووەمیش نیشتنی خڵتە‌و پیسیە لەبنی هایدرۆلیكی گێڕەكەدا یاخود كۆن بوون‌و ستۆك بوونی هایدرۆلیكی گێرەكە، بۆ چارەسەركردنیشی پێویستە هایدرۆلیكی گێڕ‌و فلتەرەكەی بگۆڕێت، یٔەگەر جۆری یٔۆتۆمبێلەكە فلتەری هایدرۆلیكی گێڕی هەبوو.\nحاڵەتێكی دیكەی دواكەوتنی گۆڕینی گێڕ یٔۆتۆماتیك یان بەتەواوی نەگوڕینی هەیە، بەشێوەیەك جوڵە‌و گۆڕینی گێڕەكە جیاوازی دەبێت لەگەڵ خێرایی یٔۆتۆمبێلەكە، هۆكارەكەشی بۆ خراپبوونی بەشەكانی ناوەوەی گێڕەكەیە، پێویستە شۆفێر لەنزیكترین كاتدا سەردانی میكانیكی "فیتەر" بكات‌و دوای دەستنیشانكردنی پارچە خراپبووەكە بگۆڕدرێت.\n2 - جێگیربوون لەسەر یەك خێرایی: لەم حاڵەتەدا یٔۆتۆمبێلەكە لەكاتی ڕۆیشتندا، بەشی (تپ ترۆنك) كە جوڵە لەگێڕەكەدا دەگوازێتەوە، وەڵامدانەوەی نابێت بۆ زیادبوونی خێرایی ڕۆیشتنی یٔۆتۆمبێلەكە، هۆكارەكەشی بۆ بەرزبوونەوەی پلەی گەرمای گێڕەكەوە دەبێت، بەهۆی سیستمی ساردەكەرەوە یاخود كەمبوونی بڕی هایدۆرلیك.\n3 - لەرزینی یٔۆتۆمبێل لەكاتی ڕۆیشتن‌و جوڵەدا لەسەر ڕێگەوبان: لەم حاڵەتەدا شۆفێر بەشێوەیەكی نایٔاسایی هەست بەلەرزینی یٔۆتۆمبێلەكە دەكات لەكاتی شۆفێریكردندا، بەشێوەیەكی گشتیش هۆكاری یٔەم حاڵەتە دەگەڕێتەوە، بۆ خراپبوون‌و لەناوچوونی قوڵاغی گێڕ یاخود قوڵاغی بزوێنەر، لەهەردوو حاڵەتەدا دەبێت، قوڵاغی گێڕ یان قوڵاغی بزوێنەر بگۆڕدرێن.\nیٔامادەكردنی: فویٔاد هەورامی


فیلمێکی کوردی کاندیدی دوو خەڵاتی فێستیڤاڵی میونشنە\nدیمەنێک لە فیلمی زاگرۆس\n2018-06-25 [06:22 AM]\nفیلمی سینەمایی "زاگرۆس" لە دەرهێنانی سەهیم عومەر خەلیفە، دەرهێنەری کورد، لە ٣٥مین خولی فێستیڤاڵی نێودەوڵەتیی فیلمی میونشن بەشدارە.\nئەم بەرهەمە سینەماییە، لە بەشی فیلمە سەربەخۆکان لە فێستیڤاڵەکەدا بەشدارە و کاندیدی دوو خەڵاتە لەم بەشەدا.\nچالاکییەکانی فێستیڤاڵی نێودەوڵەتیی فیلمی میونشن لە ٤ تاوەکو ٧ تەمموزی داهاتوو لە شاری میونشن لە ئەڵمانیا بەڕێوەدەچێت.\nمیونشن، لە دوای فێستیڤاڵی نێودەوڵەتیی فیلمی بەرلین، بە دووەم گرنگترین فێستیڤاڵی سینەمایی لە ئەڵمانی دەژمێردرێت.\nلە رۆژانی ١٥ تاوەکو ١٧ ئەم مانگە، فیلمی "زاگرۆس" لە بەشی پێشبڕکێی سەرەکیی ٣٢مین خولی فێستیڤاڵی نێودەوڵەتیی فیلمی کابۆرگ لە شاری کابۆرگ لە فەڕەنسا بەشداربوو.\nئەم فیلمە کاندیدی چوار خەڵاتی سەرەکیی فێستیڤاڵ بوو، ئەویش، خەڵاتی باشترین فیلم، باشترین دەرهێنەر و باشترین ئەکتەری پیاو و ئافرەت بوو.\nلەلایەکی دیکەوە ئەم فیلمە لە رۆژانی ١٨ تاوکو ٢٩ ئەم مانگە، بەشداری لە ٧١مین خولی فێستیڤاڵی فیلمی ئێدنبێرگ دەکات کە یەکێک لە پێنج کۆنترین فێستیڤاڵە سینەماییە جیهانییەکان و لە سکۆتلەندا بەڕێوەدەچێت.\nلە فێستیڤاڵی ئێدنبێرگ لە سکۆتلەندا بەڕێوەدەچێت و لە بەشی فیلمە ئەوروپییەکاندا نمایشدەکرێت.\nساڵانە لەم فێستیڤاڵەدا زیاتر لە ٤٠٠ میدیاکار و زیاتر لە هەزار و ٣٠٠ بەرهەمهێنەر و شارەزایانی بواری سینەمای تێیدا بەشداردەبن.\nلەلایەکی دیکەوە ئەو بەرهەمە سینەماییە بەشداری لە ١٧مین خولی فێستیڤاڵی فیلمی ترانسلڤانیا لە رۆمانیا کرد کە بە گرنگترین فێستیڤاڵی سینەمایی لەو وڵاتەدا دەژمێردرێت.\nچالاکییەکانی فێستیڤاڵ لە رۆژانی ٢٥ ئایار/ مایۆ تاوەکو ١ حوزەیران/ یۆنیۆ لە رۆمانیا بەڕێوەدەچوو و فیلمی "زاگرۆس" لە بەشێکی پێشبڕکێی فێستیڤاڵدا بەشدار دەبێت.\nئەم بەرهەمە سینەماییە لەلایەن ماڵپەڕی "Cutting Edge"ـی بەلجیکی، لەگەڵ چوار فیلمی دیکەی ئەو وڵاتە دەستنیشانکراوە بۆ ئەوەی وەک باشترین فیلمی 2017 هەڵبژێردرێت و لەلایەن خوێنەران و هۆگرانی سینەماوە دەنگی لەسەر بدرێت.\nئەم هەواڵە 10396جار خوێندراوەتەوە


عێراقیـیه‌کان و کۆنگره چاوه‌ڕوانکراوه‌که‌ی عه‌ره‌ب له به‌غدا\nبه مه‌به‌سـتی یه‌کـخسـتنی وتاری سیاسی، کۆمیته‌ی ئاماده‌کاری بۆ کۆنگره‌ی نیشـتیمانی لایه‌نه سیاسیـیه‌کانی عێراق کۆبوونه‌وه‌ی پـێـنجه‌می خۆی سـازده‌کات به ئاماجی هێورکردنه‌وه‌ی هه‌ڵوێسـتی لیستی ئه‌لعێراقیـیه که بڕیاری داوه ئه‌گه‌ربێت و داواکاریـیه‌کانی پـشتگوێ بخرێن و ناکۆکی سیاسیش وه‌ک خۆی درێژه بکێشێت، ئه‌وا کێشه و گرفته‌کانی لیسـته‌که‌یان له یاداشـتێـکدا بۆ لوتکه‌ی عه‌ره‌بی به‌غدا به‌رزده‌که‌نه‌وه.\nبه‌ها ئه‌عره‌جی ئه‌ندامی کۆمیته‌ی ئاماده‌کاری کۆنگره‌ی نیشـتیمانی ڕایگه‌یاند ئه‌مڕۆ دووشه‌ممه کۆبوونه‌وه‌یه‌ک له ماڵی خوزه‌یر خوزاعی جێـگری سه‌رۆک کۆمار سـازده‌که‌ن که به کۆبوونه‌وه‌ی پـێنجه‌می کۆمیته‌که‌یان هه‌ژماری ده‌کات به مه‌به‌سـتی تاووتوێکردنی داواکاری لایه‌نه‌کان که له سێ پـرۆژه به‌ندیدا پـێشـکه‌ش‌کراوه.\nئه‌عره‌جی ده‌ڵێت هه‌وڵه‌کانیان چڕ ده‌که‌نه‌وه به مه‌به‌سـتی گه‌یشتن به ڕێـکه‌وتنێـکی پـێشـوه‌خت به‌ر له به‌سـتنی لوتکه‌ی عه‌ره‌بی به‌غدا که بڕیاره له 29 ی ئه‌م مانگه‌دا سـازبکرێت.\nلای خۆشیـیه‌وه خه‌لیل زێدان په‌رله‌مانتاری سه‌ر به ئیتیلافی عێراقیـیه ڕایگه‌یاند که به دوری ده‌زانێت له‌و کۆبوونه‌وه‌یه‌دا ڕێـکه‌وتنێـکی سیاسی بۆ چاره‌سه‌رکردنی کێشه هه‌ڵپه‌سێردراوه‌کانی وڵات بێته‌دی. زێدان ئاماژه به‌وه ده‌کات که نوری ئه‌لمالیکی سه‌رۆک وه‌زیری عێراق به ده‌سـتێـکی پـۆڵاینه‌وه ده‌سه‌ڵاتی به‌سه‌ر هه‌موو جونگه‌کانی ده‌وڵه‌تدا سه‌پاندووه و هه‌روه‌ها کۆبوونه‌وه‌ی پـێـنجه‌می کۆمیته‌ی ئاماده‌کاری بۆ کۆنگره‌ی نیشـتیمانیش به‌بێ سوود له قه‌ڵه‌م دا و حکومه‌تیشی به‌وه تۆمه‌تبارکرد که سیاسه‌تی دواخستن و خۆ دزینه‌وه له چاره‌سه‌رکردنی کێشه‌کاندا به‌کارده‌هێنێت.\nحه‌سه‌ن جیهاد په‌رله‌مانتاری سه‌ر به لیستی هاوپه‌یمانی کوردسـتانیش له‌م باره‌یه‌وه ده‌ڵێت به هه‌ر ڕێـگایه‌ک بێت پـێویسته لایه‌نه سیاسیـیه‌کان به یه‌ک وتاری سیاسیـیه‌وه به‌شـداری لوتکه‌ی عه‌ره‌بی بکه‌ن و پـرسه ناوخۆیـیه‌کانیش به نێوده‌وڵه‌تیکردنیان هه‌ڵه‌یه‌کی سیاسیـیه و به توندیش ئه‌م داوایه ڕه‌تده‌کاته‌وه.\nله لایه‌کی تره‌وه موقته‌دا سه‌در ڕابه‌ری ڕه‌وتی سه‌دریـیه‌کان له وه‌ڵامی یه‌کێـک له شوێن‌که‌وتووه‌کانیدا ده‌ڵێت وڵاتانی عه‌ره‌بی مه‌رجێـکیان له‌سه‌ر حکومه‌تی عێراقی دانه‌وه که نابێت له میانه‌ی ئه‌و لوتکه‌یه‌دا باسی دۆسیـیه‌ی به‌حره‌ین و سوریا بکرێت.\nموقته‌دا ئه‌لسه‌در له‌و نامه‌یه‌دا باس له‌وه ده‌کات ئه‌گه‌ر بێت و به‌م شێوه‌یه لوتکه‌ی عه‌ره‌بی کۆبـبێته‌وه ته‌نها به ده‌ستکه‌وتێـک بۆ نوری ئه‌لمالیکی سه‌رۆک وه‌زیری عێراق ته‌واو ده‌بێت.


www.komalah.org - شکستی ستراتێژی فەرهەنگی کۆماری ئیسلامی لە بەرانبەر خۆڕاگری ژنان و لاواندا\nلاپه‌ڕه‌ی سه‌ره‌کی | وتاری ڕۆژ | شکستی ستراتێژی فەرهەنگی کۆماری ئیسلامی لە بەرانبەر خۆڕاگری ژنان و لاواندا\nشکستی ستراتێژی فەرهەنگی کۆماری ئیسلامی لە بەرانبەر خۆڕاگری ژنان و لاواندا\nکۆماری ئیسلامی خاوەنی گەلێک بۆنەی کۆنەپەرستانەیە. لەم نێوانەدا رۆژی ٢١ی مانگی پوشپەڕ کە وەک "رۆژی عیفاف و حیجاب" ناو نراوە، یەکێک لە کۆنەپەرست ترینیانە. بەپێی ڕەواڵی ئاسایی ڕژیمی ئیسلامی بەوەشەوە نەوێستاوە و حەفتەیەک واتە مەودای نێوان رۆژەکانی ١٧ تا ٢٣ی مانگی پوشپەڕیشی وەک حەفتەی عیفاف و حیجاب دیاری کردووە. لە ماوەی ئەم حەفتەیەدا " سازمانی بەسیجی ژنان"، سەر بە سپای پاسداران، کۆمەڵێک بەرنامەی کۆنەپەرستانەی بەناو فەرهەنگی بەرین لە سەرتاسەری ئێراندا ئیجرا دەکات. لەم حەفتەیەدا بابەتی حیجاب و بەد حیجابی ژنان، دەبێتە مەسەلەی رۆژ و هێزە سەرکوتگەرەکانی ڕژیم خەت و نیشان بۆ ژنان دەکێشن. لەم حەفتەیەدا دەستگا تەبلیغاتیەکانی ڕژیم لە سەدا و سیماوە گرتویەتی تا تریبونەکانی نوێژی هەینی، ئامادە کراون تا فوو بە شەیپوری دژی بێ حیجابی و بەد حیجابیدا بکەن و ڕیگای هێرشی هێزە سەرکوتگەرەکان خۆش بکەن. دەزگای قەزاییش ئامادە کراوە تا لەو جەنایەتانەی کە لە لایەن ئەم هێزانەوە لە شەقامەکاندا روو ئەدەن، پشتیوانی بکات. فەرماندەی گشتی هێزە ئینتیزامیەکانی ڕژیم لەم بارەیەوە وتویەتی کە: "بەد حیجابی لە نیو ماشێنەکانیشدا کۆنترۆڵ دەکرێت". بە وتەی ئەو: "مەئموری پۆلیس زابتی یاسایە و هەر جۆرە لادانێک لە یاسا و بەدحیجابی لە نێو ماشێندا بەرەوڕووی بەرخوردی مەئمورەکان دەبێتەوە". بەم مەبەستە ئۆرگانە حکومەتیە پێوەندیدارەکان بەسیج کراون تا بە ناوی "ئەمنیەتی ئەخلاقی"یەوە وێڕای ئازاردانی ژنان لە هەموو کۆمەڵگادا چاوترسێنیان بکەن. سەرۆکی پۆلیسی ئەمنیەتی ئەخلاقی تاران وتویەتی: "تەرحی بەرخورد لەگەڵ بەد حیجابی و کەشفی حیجابی سەرنشینانی نێو ماشێنەکان لە چوار ڕێیانەکانی ئاستی شاری تاراندا دەست پێدەکەنەوە". ئەو هەروەها وتویەتی: "پۆلیسی تارانی گەورە بە دامەزراندنی گەشتەکانی ئەمنیەتی ئەخلاقی و گەشتەکانی پۆلیسی مەخفی، لەگەڵ بەد حیجابیدا بە شێوەیەکی جیدی بەرخورد دەکات."\nتوند بوونەوەی گوشار بۆسەر ژنان بە بیانوی بەد حیجابی ئەگەرچی ڕیشەی لە ئیدئۆلۆژی و باوەڕەکانی ئەم ڕژیمەدایە، بەڵام لەمرۆدا ئەساسەن وەک ئامرازێکی سیاسی نە تەنیا لەدژی ژنان بەڵکوو لەدژی سەرجەم کۆمەڵگا بەکار دێت. کێشمەکێش لەسەر حیجابی ژنان لە هەر دوو لاوە، هەم لە لایەن ڕژیم و هەم لە لایەن جەماوەری ژنانەوە نەبەردێکە کە ئاست و ئەنگیزەکانی لە خودی مەسەلەی حیجاب واوەتر دەچێت. مەسه‌لەی حێجاب ئەگەر لە لایەن ڕژیمەوە ئامرازێکە بۆ قودرەت نمایی لە ئاستی شەقامەکاندا، توند کردنەوەی فەزای خەفەقان و سەرکوت، چاوترسێن کردنی هەموو کۆمەڵگا، لە لایەن ژنانیشەوە نەبەردی ئیرادەیە، هەوڵێکی نمادینە بۆ دەرچوون لە مەوقعیەتی پڕ لە سوکایەتی و ژێر دەستەیی کە ئەم ڕژیمە بەسەریانیدا سەپاندوە.\nئاشکرایە کە مەسەلەکە تەنیا لەسەر کۆنترۆڵی ئەخلاقی کۆمەڵگا نییە، بەڵكوو لەسەر هەموو مەوجودیەتی ڕژیمە. یەکێک لە ئاخوندەکان لە نوێژی هه‌ینیدا ئیعتیرافی بەمە کردووە و وتویەتی: "ئەو کەسانەی کە بێ حیجابن یان حیجاب لادەبەن لە ڕاستیدا دەیانەوێ سوکایەتی بە نیزام بکەن." بەم جۆرە مەسەلەی پۆشینی ژنان و لاوان، بۆتە مەیدانی نەبەردێک کە ئاست و ئەنگیزەکانی هەم لە لایەن ڕژیم و هەم لە لایەن ژنان و لاوانەوە لە خودی بابەتی پۆشین واوەتر چووە. پێداگری لەسەر داسەپاندنی پۆشینی ئیسلامی لە لایەن ڕژیمەوە لە عەینی حاڵدا بیانویەکە بۆ قودرەت نواندن، توند کردنەوەی فەزای ئیختیناق و سەرکوت و چاوترسێن کردنی سەرجەم کۆمەڵگە و لە لایەن ژنان و لاوانیشەوە نەبەردی ئیرادەیە. هەوڵێکە بۆ دەرچوون لە مەوقعیەتی پڕ لە سوکایەتی و ژێردەستەییەک کە ئەم ڕژیمە بەسەریدا سەپاندون. زاڵ کردنی ئەخلاقیاتی کۆنەپەرستانە بەسەر کۆمەڵگادا قەرار بوو ببێتە سپەری بەڵاکانی ڕژیم، بەڵام بۆتە بەڵای گیانیان. گۆمانی تێدا نییە خۆڕاگری ژنان و لاوان لەم مەیدانەدا تا شکست پێهێنانی بە تەواوەتی ئەم سیاسەتانە بە تایبەت لە بواری سیاسەتی داسەپاندنی پۆشینی ئیجباری بەسەر ژناندا درێژەی دەبێت.\n٣٨ ساڵە کۆماری ئیسلامی بە هەموو ئامرازەکانی سەرکوت و فریودانیەوە لە هەوڵی داسەپاندنی پۆشینی زۆرەملێ بەسەر ژنان و لاواندایە، کە ئەمرۆ خۆی ئیعتیراف بە شکست هێنانی دەکات. بەکارهێنانی زمانی زۆر و هەڕەشە لە پاڵ کەمپەینەکانی ڕەواجدان بە فەرهەنگی دژی ژن و سەرفی هەزینەی زۆر، نیشانەی شکستی ستراتێژی فەرهەنگی کۆماری ئیسلامییە لە بەرانبەر خۆڕاگری ژنان و لاواندا.\nژنانی ئێران لە ماوەی ٣٨ ساڵی ڕابردوودا لەپاڵ چینی کرێکاردا زۆرترین ئازار و چەرمەسەریان لە لایەن ڕژیمی کۆماری ئیسلامیەوە تەحەمول کردووە. کۆماری ئیسلامی زۆری هەوڵداوە تا وێڕای بەکار هێنانی پیلانی سەرکوتی ڕاستەوخۆ، بە پشت بەستن بە باوەڕە مەزهەبیەکان، ستەم لەسەر ژنان دەروونی بکاتەوە و ئەوان وادار بکات تا بە موقعیەتی ژێردەستەیی خۆیان ڕازی بن، بەڵام نە تەنیا لەم کارەیدا سەرکەوتوو نەبوو، بەڵکوو بۆڕکانی قین و توڕەیی ئەوانیشی زیاتر کردووە. ئەوەی کە ئەمرۆ لە گۆڕەپانی خەباتی سیاسی و کۆمەڵایەتی ئێراندا لە باری حوزوری بەرینی ژناندا دەیبینین، تەنیا بەشێکی چکۆلەیە لەو شەپۆلە بەرین و خورۆشاوەی کە لە ڕێدایە. وشیارییەکی کۆمەڵایەتی بەرز، باوەڕ بە خۆییەکی بەهێز و سەرسەختی و لێبڕاویەکی کەم وێنە لە بزوتنەوەی ڕزگاری ژنان لە ئێران لە حاڵی شکڵ گرتن دایە. ئەم بزوتنەوەیە لەپاڵ بزوتنەوەی کرێکاریدا یەکێک لە کۆڵەکە سەرەکیەکانی شۆڕشی داهاتوی ئێرانە، شۆڕشێك کە لە هەر هەنگاوێکی بەرەو پێش چوونیدا یەکێک لە پایەکانی ستەمکێشی ژنان دەڕوخێنێ.


رۆژنامه‌وانی – کۆرۆنا؛ سیستمی بەرگریی میدیا\nFeb 27, 2020 رۆژنامه‌وانى ئيتيك و ياسا, بيروڕا لێدوان نووسین ناچالاککراوە لە کۆرۆنا؛ سیستمی بەرگریی میدیا\nڕووبەڕووبوونەوەی پەتای کۆرۆنا، کە هێشتا بە شێوەیەکی ڕەسمی ئەوە یەکلانەبووەتەوە، کە ئایا پەتایەکی سەرتاسەریی جیهانییە یان لەسەر نەخشەی نیشتمانیی هەر وڵاتێک مامەڵەی لەگەڵدا دەکرێت، تەنها پەیوەندی بە دەرمان و سیستمی چارەسەری <کارانتێن>ەوە نییە؛ بەڵکو فاکتەری تریش هەیە لە ڕووبەڕووبوونەوە و بەهێزکردنی میکانیزمی بەرگریدا. دەکرێت میدیا بەهێزترینی ئەو فاکتەرانە بێت، بە تایبەتیش سۆشیال میدیا کە ئەمڕۆ کاریگەرییەکی ڕاستەوخۆی لەسەر ڕای گشتی هەیە.\nلێرەدا چەند خاڵێکی سەرەکی و بنەڕەتی هەن لە بەرەنگاربوونەوەی پەتاکە، هەمووشیان ڕاستەوخۆ پەیوەستن بە ئێتیکی کاری ڕۆژنامەوانییەوە، هەرچەندە تا ئێستا بەڵگەنامەیەکی تایبەتی ئەخلاقیی پیشەیی بە تۆڕە کۆمەڵایەتییەکان نییە. لە شەڕی داعش و جینۆسایدکردنی ئێزدییەکاندا میدیای کوردی و تۆڕە کۆمەڵایەتییەکان ڕۆڵێکی خراپیان لەسەر باری دەرونی خەڵکی کوردستان هەبوو؛ هەواڵی بەپەلە و گەورەکردنی کارە وەحشیگەرییەکانی داعش، خاڵێکی سەرەکی لاوازکردنی ورەی خەڵک بوون لە شەڕەکەدا، ئەویش لەبەر نەبوونی کۆدێکی ئەخلاقیی کاری پیشەیی وەها، ماوە بە بڵاوکردنەوەی هەموو هەواڵ و چیرۆکێکی ڕۆژنامەوانی نەدات. لەم حاڵەتەی پەتای کۆرۆناشدا، خاڵێکی سەرەکی لە ڕووبەڕوبوونەوەدا، سیستمی بەرگری لەشی مرۆڤە لە بەرامبەر ڤایرۆسەکەدا، بۆیە درووستکردنی هەر ڕەوشێکی دەروونی خراپیش لە ناو ڕووبەری گشتیدا دەبێتە هۆی لاوازکردنی سیستمی بەرگریی لەش؛ ئەمەش یانی لاوازبوون لەبەردەم کاریگەریی ڤایرۆسەکە لەسەر لەش.\nنووسه‌ر: خالید سلێمان


ڕێوڕەسمی سەرکەوتنی شۆڕشی ئیسلامی لە هەولێر بەڕیوەچوو - Mehr News Agency\n11 reşemiyê 2018 - 16:54\nNews Code 16835\nڕێوڕەسمی سەرکەوتنی شۆڕشی ئیسلامی لە هەولێر بەڕیوەچوو\nلە گەڵ پیرۆزبایی بەرپرسان و کەسایەتییەکانی هەرێمی کوردستان بۆ ساڵوەگەری سەرکەوتنی شۆڕشی ئیسلامی، رۆژی ڕابردوو ڕێوڕەسمێک بۆ سەرکەوتنی شۆڕش لە شاری هەولێری پایتەختی هەرێمی کوردستان بەڕێوەچوو.\nبە ڕاپۆرتی ئاژانسی هەواڵی مێهر، لە ماوەی رۆژانی ڕابردوو هاوکات لە گەڵ دەیەی فەجر، بەرپرسان و کەسایەتییە ئایینی و سیاسییەکانی هەرێم و لەوان پاتریاکی سێهەم رێبەری کلێسەی ئاشوورییەکانی جیهان لە گەڵ ئۆسقۆفی هەولێر، حاکم سابیر جێگری نووسینگەی یەکێتی نیشتمانی لە هەولێر، محەمەد سەلیم ئەندامی مەکتەب سیاسیی حزبی سوشیالیست، محەمەد حەکیم ئەندامی مەکتەب سیاسیی کۆمەڵی ئیسلامی، سەعدی ئەحمەد پیرە وتەبێژی یەکێتی نیشتمانی، سامی فەیلی سەرۆکی جەماوەری کوردی فەیلی و مامۆستا نیازی هەورامی ڕاوێژکاری کاروباری ئایینی یەکێتی نیشتمانی، لە رێگەی پەیام و سەردانی سەرکۆنسولی ئێران لە هەولێر و سلێمانی ساڵوەگەری سەرکەوتنی شۆڕشی ئیسلامی ئێرانیان پیرۆزبایی کرد.\nلەمناوە مامۆستا نیازی هەورامی وێرای پیرۆزبایی ئەو دەیە، شۆڕشی ئیسلامی بە شۆڕشێک کە مایەی فەخری تەواو موسڵمانانی جیهانە، زانی و وتی: شۆڕشی ئیسلامی بە ئێمەی سەلماند کە هەر کات موسڵمانان هەستیان کرد کە مافیان پێشێل دەبێت دەتوانن رێگەیەک بگرنە بەر کە گەلی ئێران لە ساڵی ١٣٥٧ شۆڕشی بەرز و مێژووییان لە سەر بنیات نا.\nناوبراو ئاماژەی بەوەش دا کە سەفەری زۆرم نۆ ئێران بووە و لە نزیکەوە پێوشوێنی هەواڵ و ڕاپۆرتە هاوپەیوەندەکان بەو وڵاتە بووم. هەر بۆیە دەتوانم بڵێم بوونی کێشە لە ئێراندا وەک وڵاتانی دیکەی جیهان ئاساییە، بەڵام بێ شک ئاستی کێشەکان لەو وڵاتە بە نیسبەتی وڵاتانی دیکە زۆر کەمترە. ئێران وڵاتێکە کە سەرەڕای دوژمنیی رۆژئاوا بە سەرکردایەتی ئەمریکا و داسەپانی سەخڵەتترین گەمارۆکانی ئابووری، سیاسی، کۆمەڵایەتی و تەکنۆلۆژیا لە دژی، پێشکەوتنی بەردەوامی بووە و ئێستاش لە سای ئەو پێشکەوتننانە بۆتە دەسەڵاتێکی بەرچاوی ناوچەیی و ڕۆڵێکی حاشاهەڵنەگر دەگێڕێت لە هاوکێشە ناوچەییەکان.\nکۆنسولگەریی ئێران لە ڕاپۆرتێکدا سەبارەت بە دیداری میوانان و بەرپرسانی دەوڵەتی و حزبی و کەسایەتییە ئایینییەکانی هەرێمی کوردستان لە گەڵ مورتەزا عەبادی سەرکونسولی ئێران، بڵاوی کردەوە کە میوانان پاش دانیشتن و گفتوگۆ لە گەڵ سەرکۆنسولگریی ئێران و ڕاگەیاندنی پیرۆزباییان بۆ سەرکەوتنی شۆرشی ئیسلامی، لە نزیکەوە سەردانی پیشانگای تایبەتی دەیەی فەجریان لە کۆنسولخانەی ئێران لە هەولێر کرد.\nلە لایەکی دیکەوە خودی کونسولخانەی ئێران بە بەشداریی بلیمەتانی ئێرانی و لەوان مامۆستایان، گەشتیاران، بازرگانان، خوێندکاران و بنەماڵەی قوتابیانی کۆمەڵەی ڕاهێنانی سەرکۆنسولخانەی ئێران و دیکەی هاووڵاتیانی ئێرانی، رۆژی ڕابردوو ٢١ی رێبەندان ڕێوڕەسمێکی تایبەتی بۆ ساڵوەگەری سەرکەوتنی شۆڕشی ئیسلامی بەڕیوە برد.\nلەو ڕێوڕەسمەدا مورتەزا عەبادی وێرای پیرۆزبایی ساڵوەگەری سەرکەوتنی شۆڕشی ئیسلامی، باسی لە خزمەتە ئاراستە کراوەکان بە هاووڵاتیانی ئێرانی لە هەرێمی کوردستان لە لایەن ئەو کۆنسولخانەیە کرد.\nسەرکۆنسولخانەی ئێران جەختی لە هەوڵی فەرمانبەرانی نوێنەرایەتی لە هەولێر بۆ خزمەت گەیاندنی باشتر و گونجاو بە هاووڵاتیانی ئێرانیی دانیشتووی هەرێم کردەوە.\nپارتی دیموکراتی هەرێمی کوردستان


ده‌ریچه‌یه‌ك له‌ناو بازنه‌ی وه‌همدا - قەڵەم\nتاریخ ایجاد در دوشنبه, 01 بهمن 1397 19:00\nلێدوانێک لە سەر شیعری 'سنوورەکانی وەهم'ی سۆرام محەممەد\nهه‌رچه‌نده زۆربه‌ی شیعره‌کانی شاعیر لای خوێنه‌ری ساده به وشه‌ڕیزکردن داده‌نرێت، به‌ڵام له‌م شیعره‌دا هه‌ردوو ئاسته نزم و باڵاکه‌ی تێگه‌شتنی خوێنه‌ر ده‌هروژێنێت.. ئیدی پاش رامانێکی وردی شیعری (سنووره‌کانی وه‌هم) خوێنه‌ر به‌ر چه‌ند سیمایه‌کی جیاکاریی شیعریی ده‌که‌وێت، که ده‌توانین دابه‌شی ئه‌م خاڵانه‌ی بکه‌ین:\n*سه‌باره‌ت به شێوه؛ خوێنه‌رانی شیعر لای ئێمه تا ئێستاش پابه‌ندی کێش وسه‌روای شیعری ئازادن له‌گه‌ڵ خوێندنه‌وه‌ی شیعره‌کاندا، له‌به‌ر ئه‌م هۆیه‌ش زۆر شیعر به شیعر دانانێین گه‌ر به‌م شێواه‌یه نه‌هۆنرابێته‌وه.\nهه‌رچه‌نده شاعیر له‌مباره‌وه ئه‌زموونی هه‌یه؛ به‌وه‌ی کاتێك شیعره‌کانی به ئاستێکی باڵای فۆرم و وشه‌سازی و گرێچن و بابه‌ت ده‌هۆنییه‌وه زۆر له خوێنه‌ران لایان گران بوو هه‌رسی بکه‌ن، به‌ڵام له‌م شێعره‌دا فۆرم موغازه‌له‌ی خوێنه‌ر ده‌کات به پابه‌ندوون به جۆرێك به کێشی په‌نجه‌و سه‌رواوه، ئه‌مه‌ش مانای وا نییه شاعیر وازی له شێوازی خۆی هێنابێت.\n*له‌م شیعره‌دا سێ ته‌وه‌ره‌ی سه‌ره‌کی بونیاتی مانایان له‌سه‌ر هه‌ڵچنراوه، که ئه‌وانیش (ده‌روونزانی- مه‌عریفه- یاده‌وه‌ری)ن.\n*سه‌باره‌ت مه‌سیج و ئامانجی ده‌ق؛ تیایدا هه‌وڵدراوه جه‌خت له‌سه‌ر گیانی ئاشتی و هیوا بکرێت بۆ مرۆڤ، ئه‌مه‌ش ئه‌و پرسیاره‌مان لا دروست ده‌کاتکه داخۆ دوای خوێندنه‌وه‌ی ئه‌م شیعره چه‌ند خوێنه‌ر وه‌همی دڵه‌راوکێ و ترس و نیگه‌رانی له مێشکیدا داده‌ماڵێت و له به‌رانبه‌ریشدا گیانی هاندان چرۆی ئه‌رێنی له ناخیدا ده‌تروکێنێت؟\n*لایه‌نی زمان: هه‌رچه‌نده زاراوه‌و ده‌سته‌واژه‌کان گران نین بۆ لێتێگه‌یشتن، به‌ڵام تۆکمه‌یی و قووڵیشی تێدا ره‌چاوکراوه، توانراوه سوود له چه‌ند زاراوه‌یه‌کی شیعریی که‌م وێنه وه‌ربگیردرێت وه‌ك (گوێقوڵاخ، گوژاڵکه، په‌پوسلێمانکه، گوڵه‌هێرۆ...) له پێناو وه‌دیهێنانی بونیاتێکی جیاوازی زمان بۆ ده‌قه‌که، توانراوه زمانێکی گشتی لێ پێکبهێنرێت و هه‌ر جۆره خوێنه‌رێك جۆرێك مانای لێ هه‌ڵبهێنجێت، ئه‌م دوو خاڵه‌ش بنه‌مای سه‌ره‌کی زمانی شیعره جیهانییه‌کانن: یه‌که‌م/ ناراسته‌وخۆیی له به‌کارهێنانی زماندا دووه‌م/ بزربوونی خودی شاعیر له ده‌قه‌کاندا.. هه‌ر ئه‌م هۆیه‌شه وای لێده‌کات سنووری شوێنکات ببڕێت و به زیندوویی بمێنێته‌وه.\n*بابه‌ت و تێمای ئه‌م شیعره ده‌رچوونه له قاڵبی باوی شیعری غه‌زه‌ل، که زۆرینه‌ی هه‌وێنی خه‌م و بابه‌ته‌کانی که‌سێتی زۆربه‌ی شاعیرانه؛ به‌ڵام لێره‌دا به پابه‌ندبوون به یه‌کێتی بابه‌ته‌وه و سووڕانه‌وه له ده‌وری خه‌مه خامۆشه‌کانی مرۆڤی مۆدێرن، شێحره‌که توانیویه‌تی ئه‌م بابه‌ته بکاته چه‌ق و ته‌وه‌ره‌ی سه‌ره‌کی و به میتافۆڕی مه‌عریفه ده‌ربڕینیان لێ بکرێت و وێنه‌ی شیعریی شایسته‌و گونجانیان بۆ به‌دیبهێنرێت.


سیاسەتەكانی توركیا ئاماژەن بۆچی؟…. ستارە عارف – Denegkan\nسیاسەتەكانی توركیا ئاماژەن بۆچی؟…. ستارە عارف\nbydengekan\tJanuary 14, 2009\tگشتی\nتوركیا پێش ماوەیەك كەناڵی6trtی بەزمانی كوردی لەباكوری كوردستان راگەیاندو ئەم هەنگاوەی بۆ خۆی كردە سەروەرییەكو پڕوپاگەندەیەكی وا چەواشەكارانەی بۆ كرد، كەزۆر كەسی تووشی سەرسوڕمانكرد، لەوانەش دەسەڵاتو كەسانی بەناو رۆشنبیرو رۆژنامەوانانی باشووری كوردستان بەتاییەتیش ئەوانەی لەدەسەڵاتەوە نزیكنو لەكۆشكی پاشاكانیاندا شانامە دەهۆننەوە.\nئەوەی كەپێویست دەكات هەموو بۆمان ئاشكرا بێت، ئەوەیە كەهەمیشە دوژمنانی گەلی كورد بەشێوازی جیاوازو فریوودەر هەوڵی لەخشتەبردنی كوردیان داوە، لەهەر پارچەیەكی كوردستاندا، بەڵام لەهەمووی بەئێشتر خەیاڵپڵاویو خۆشباوەڕی كوردە یان راستتر توێژێك بوون، كەیان گوێیان لەهەموو راستیەكان ئاخنیوەو بێ رەچاوكردنی بەرژەوەندی گشتی خەڵك كاڵفامانە لەپێناو مەرامی خۆییدا تاكتیكی دوژمنیان بەقەڵەمڕەوی گرنگ ناوزەد كردوە، یان كەسانی خۆشباوەڕو بێچارەبوون بەرامبەر ئەم تاكتیكو لەخشتەبردنانە.\nكردنەوەی كەناڵی كوردی لەلایەن سیستەمێكەوە كەرۆژانە سنورو ناوخۆی هەرێم وێران دەكەنو لەدوا لێكۆڵینەوەشدا بەپێی وتەی وەزیری ژینگەی هەرێم دەركەوتوە، كەتوركیا مادەی كیمیاییو بۆمبی هێشوویی بەكارهێناوە، كە بۆ ماوەی15ساڵ كاریگەری لەسەر ژینگەی هەرێم دەبێت، بەهەزاران خەڵكی بێتاوان رۆژانە لەدێهاتەكان سەرگەردانو بۆمباران دەكرێنو لەناوخۆی هەرێمدا میتی توركیو ئیتلاعاتی ئێرانیو ئەوانی تر جەوهەری خەڵك ژاراوی دەكەن.\nكەچی تازە رۆشنبیرانو دەسەڵات لەباشووردا سەربەستكردنی كەناڵێكی كوردی لەلایەن دەسەڵاتی ئیسلامیو دژ بەكورد لەتوركیادا بەهەنگاوێكی مێژووی بەناو دەكەن، بەو بیانوەی كەكورد دەتوانێت فەرهەنگو زمانی بپارێزێت، ئەم هاوكێشەیە بۆ رێكخستنێكی بێ پڕەنسیبو ستراتیژی دەشێت وابێت، بەڵام بۆ رێكخستنێكی جەوهەریو خاوەن پڕەنسیب ناشێت بەو سادەییە رازی ببین چونكە پەسندنەكردنی گەلی كورد بەناسنامەو تێكۆشانی بەئیرادەی خۆی لەلایەن هەریەك لەدەوڵەتە داگیركەرەكانی كوردستانەوە، بەتاییەتی توركیا یەكێكە لەو خاڵە لەپێشانەی كەكاری جیدی لەسەر دەكرێتو ئەوەی كەخۆیان بۆ كوردی بەشیاو دەزانن دەخەنە پێشو هەوڵی ئاسیملاسیۆنو توانەوەی ئەو پڕەنسیبانەی بۆ دەدەن، كەلەلایەن رێكخستنێكی بەهێزو ئیرادەوە كار بۆ پراكتیزەكردنیان دەدرێت.\nئێستا لەتوركیادا پڕوپاگەندەی هەڵبژاردنەكانی شارەوانی هەیە، كە لەمانگی3دا بەڕێوەدەچێت، كەكورد پێكهاتەیەكی سەرەكی دەبێت لەدەنگداندا، قازانجكردنی ئەو دەنگە گرنگە لەكاتێكدا لەهەڵبژاردنەكانی رابردووی توركیادا پارتی دادو گەشەپێدان بەزۆرینەی دەنگی كورد گەیشتە ئەو ئاستە، چونكە بەڵین گەلێكی زۆریدا، وەك چارەسەركردنی پرسی كوردو راگرتنی كێشەی قوبرسو دەستپێكردنەوەی هەنگاوەكانی بوون بەئەندام لەیەكێتی ئەوروپا، كەبەڵێنیدا ئەوانە دەخاتە پلانی خۆیەوە، بەم رەنگە دەنگێكی زۆری كوردی كۆكردەوە، كەتا ئێستا یەكێك لەمەرجەكانی كۆپنهاگن بۆ پەسندنەكرنی توركیا لەیەكێتی ئەوروپا چارەسەرنەكردنی پرسی كوردە لەباكوور.\nتوركیا لەكاتی پروپاگەندەی هەڵبژاردنەكاندا هاوكێشەیەكی هەیە، دەڵێت باس لەو پلانو بەرنامانە بكەن، كەبەهیچ شێوەیەك شایەنی پێكهێنان نینو جێبەجێكردنیان مەحاڵە، لەپێناو زیاتر راكێشانی مەیلی خەڵكدا، لەسەر بنەمای ئەم هاوكێشەیە خەڵكانێكی زۆر لەپێكهاتەكان دەنگیان بۆ ئەردۆگان دا.\nلەئێستاشدا هەڵبژاردن لەتوركیا نزیكە بۆیە دەویسترێت دەنگی كورد قازانج بكرێت، لەهەمانكاتدا ئەو مژارەی كەتوركیاو ئەمریكا بەیارمەتی حكومەتی هەرێم بۆ لەناوبردنی پەكەكە گرتویانەتە بەر فاكتەرێكە بۆ بەخشینی هەندێك دەستكەوتی لاواز بەكورد، لەوانەش كردنەوەی كەناڵێكی كوردیو هەوڵی بەكوردی كردنی قورئان لەلایەن دەوڵەتەوە، ئەمە هەم مەرامێكی حیزبیو ئیسلامیەو هەم رێگەگرتنە لەو داخوازیەی كورد كەساڵەهایە بۆ سەربەستكردنی زمانی كوردی هەوڵدەدات، لەكاتێكدا دەوڵەت ئاگادارە كەكورد بەهەژمونترین كاتی لەگەڵ قەدەغەكردنی ناسنامەی كوردیدا بردۆتە سەر.\nلەلایەكی ترەوە ئەم تاكتیكەی دەوڵەت لەئەنجامی چالاكیو ناڕەزایی رۆژانەی خەڵكی كورد لەباكورو فشاری شەڕی چەكداری رێكخستنی كوردی لەچیادا سەرچاوە دەگرێتو لەهەمانكاتدا توركیا بەرامبەر بەزیانو شكستە زۆرەكانی لەشەڕی دژ بەبزوتنەوەی كوردیەوە ناچارە كۆمەڵێك هەنگاوی بەم شێوەیە بنێت، لەپێناو رازیكردنی رای كورد لەباكورو لەهەمانكاتیشدا راكێشانی مەیلی كورد كەكاتی هەڵبژاردنە.\nتوركیا هەمیشە هەوڵیداوە كوردێكی بێ رێكخستنو پڕەنیسب بۆ لای خۆی رابكێشێت، واتە كوردێكی بێ پەكەكە، كەرۆژەڤی ئێستاشیان بەهەمان شێوەیە مەسەلەی كورد بێ پەكەكە بەهەندێك ئیمتیازی لاواز قایل بكەنو مافی هەر هەڵوێست وەرگرتنو سەربەخۆییان لێ وەربگرنەوە، وەك لەباشوروی كوردستاندا بەتاكتیكی ئەمریكاو فەلسەفەی ئیمپریالیزم بەڕێوەچوە.\nتوركیا دەیەوێت كورد لەرێكخستنەكەی كەپەكەكەیە جیابكاتەوە، وەك هەمیشە دروشمی كوردێكی بێ پەكەكە بخاتەوە كار، بۆیە كەسانی بێ ئیرادەو بێ پڕەنسیبی باكوری بۆ ئەم گەمەیە رادەكێشنەوە توركیاو گەل روبەڕووی تەڵەزگەیەك دەكەنەوە، لەلایەك شەڕی لەناوبردنی رێكخستنو ئیرادەكەی دەكەنو پیلانی گۆشەگیریو كوشتن لەسەر رێبەرەكەی بەڕێوەدەبەنو لەلایەكی تریشەوە گەل بەكردنەوەی كەناڵێكی لاوازی پڕ لەسیخوڕی خۆیان فریوو دەدەنو قورئانیان بۆ دەكەن بەكوردی.\nبێگومان ئەم هەنگاوانە بەپاڵپشتی ئەمریكاو دراوسێكانیەوە بەڕێوە دەبات، دوو فاقیەتو دووڕوویی توركیاو ئێرانو حكومەتی هەرێم لەكاتێكدایە كە لەسنورەكان خەڵكی بێ تاوان لەناو دەچنو ژینگەو بەهەزاران ئاژەڵی بێ زمان كیمیایی دەكرێنو لەناو دەبرێن، لەبەرامبەردا نارەزایی ئەم لایەنانە لەدژی هێرشی ئیسرائیل بۆ غەززە دەبیستین كەرۆژنامەی ئۆڕشەلیم پۆست باش وەڵامو سنوری بۆ توركیا دیاریكرد.\nحكومەتی هەرێمو بەناو رۆشنبیران لەشوێنی ئەوەی بەشانو كاری توركیاو ئێراندا هەڵبدەنو هەنگاوی سەركەوتویان بۆ تۆمار بكەنو بیكەنە رۆژەڤ، با ئاوڕێك لەحاڵی خەڵكی سەرگەردانی رانیەو پشدەرو ئامێدی بدەنەوەو سنورێك بۆ ئەو دەست درێژیانە دابنێنن، لەچی وڵاتێك روویداوە بەئاشكرا خەڵكت كیمیاباران بكرێتو توانای كردنەوەی دۆزێكت لەرێكخراوە جیهانیو مرۆییەكان نەبێتو توانای ئەوەت نەبێت خەڵك ئاگاداربكەیتەوە فێری ناڕەزاییان بكەیت. هەر لەم ساتەدا حیزبە ئیسلامیەكان هاوكاریو هاوسۆزیان بۆ غەززە دەنێرنو لەم بارەیەوە كۆبونەوە ساز دەكەن، بەڵام دەرهەق بەكیمیابارانو چۆڵكردنی دێهاتەكانی هەرێم هیچ هەنگاوێكی ناڕەزاییان نیە، هەرچەندە بەپڕۆژەی چوار حیزبەكە كە گوایە لەدژی گەندەڵیەكانی حكومەتە خەڵكیان هەراسانكردوەو هیچ دیار نیە، كەواتە بۆ دەنگێك نابن لەم رووەوەو ئەو هاوكاریو هاوسۆزییە بۆ هاوڵاتیانی هەرێم نیشان نادەن.\nبۆیە باشترە ئەوەندەی خۆمان بەهەنگاوو تاكتیكی رۆژانەی وڵاتانی داگیركارەوە خەریك بكەین، ئاوڕێك لەرەفتارو بەرنامەی خاپوركردنو تێكدانیان بدەینەوەو هەڵوێست وەربگرینو با دۆزێك بۆ كیمیابارانی ناوچەكانی هەرێم بكەینەوە كە ئێستا سەردەمی تەكنۆلۆژییایەو دەنگمان بەهەموو شوێنێك دەگات.\nPrevious عومەرى عەلى ئەمین.. عومرێكى درێژ لەشانۆدا\nNext ئاشت بونەوەى بورهان مەجید …ئیبراهیم گەلەژێرى


ئا: شاوين نوزاد\n“بەشدار محمد گە” گەنجێکى دانیشتووى قەزاى کۆیەیە، تەمەنى 28 ساڵە و پیشەى پۆلیسى ئاگرکوژێنەوەیە لە زانکۆى کۆیە، ئەم گەنجە چیرۆکى ئەم پشیلەیە بۆ یەڵڵا دەگێرێتەوە و دەلێت ”\nئەوە دوو مانگ و سَ رۆژە لە نزیکەوە ئاگادارى ئەم پشیلەیە دەکەم ، پێشتر ئەم پشیلەیە لە شوێنێکى نزیک لە قوتابخانەیەک لەگەل دایکەکەى دەژیا، ئەو کاتەش من قوتابى بووم لەم قوتابخانەیە ورۆژانە چاودێرى ئەم پشیلانەم دەکرد، بەڵام ڕۆژێک بینیم دایکەکەى ئەم پشیلەیەى جێهێشتووە، هۆکارەکەیم نەزانى، بۆیە هەر ئەو کات بریارم دا ئەم پشیلەیە ببەم بۆلاى خۆم و بەخێوى بکەم چونکە هەستم کرد ژیان بەسەر بردن بە تەنیا زۆر ئەستەمە بە تایبەتى ئەگەر کەسێک نەبێت ئاگادارت بێت.\nسەرەتا بیرم لەوە کردوە گرنگترین شت کە بیکەم گواستنەوەیەتى بۆ شوینێَک کە پارێزراو بێت لە دەستى دەرەکى، دواتر هێنام بۆ ئەو شوێنەى کە رۆژانە کارى لێ دەکەم بۆ ئەوەى ڕۆژانە لەبەر چاوى خۆم بێت، بەڵام ئەوەى ئەمرۆ زۆر دڵگرانى کردم پەلاماردانى بوو لەلایەن پشیلەیەکى گەورە وە ، وزۆر زامدارى کرد، منیش خۆم پێ نەگیرا ببینم بەبەر چاومەوە ئەم گیانلەبەرە ئازار بکێشێ بۆیە بیرم کردەوە بەهەر شێوەیەک بێت چارەسەرێکى بۆ بدۆزمەوە.\nبە حوکمى ئەوەى کە پیشەم پۆلیسى ئاگرکوژێنەوەیە وچەند خولێکم بینیوە لە چارەسەرە سەرەتاییەکان بڕیارم دا چارەسەرى بکەم ،و لەبەر ئەوەى یەکەمجارە گیان لە بەرێک تیمار بکەم بۆیە هەندێک قورس بوو ئەم کارە ، ئەوەى پاڵى پێوە نام ویژدانم بوو ، وسوپاس بۆ خوا سەرکەوتوو بم ولە ئێستاشدا تەندروستى زۆر باشە”\nبەشدار لە رێگەى یەڵڵا وە داوا لە هەموو خەڵک دەکات” کە بەهیچ شێوەیەک سزاى گیانلەبەرکان نەدەن و لە هەر حاڵەتێکى نەخوازراو بتوانن تیمارى ئەو گیانلەبەرانە بکەن کە توشى ڕووداوێک دەبن، چونکە ئەوانیش گیانیان هەیە، و دواتریش سیمایەکى جوان بە ووڵاتەکەمان دەبەخشن.\nshort URL: https://yallairaq.com/ku/Wef0y


چرکەی تاسان! – كولتور مه‌گه‌زین\nBy دابان عه‌تار\t Last updated ئازار 8, 2018\nگێڕانەوەی یه‌کەم؛ چرکێنەری خەیاڵ!\nدیمەنەکە سەرنجی ڕاکێشام. من ناوم لێ نا چرکاندنی خەیاڵ. گوێم لێبوو ئەوانەی بەو ناوەدا تێدەپەڕین سەری خۆیان ڕادەوەشاند و دەیانگوت: ئااای فەرە شێت! یەکی دیکە لەو لاوە دەوەستا و قاقایەکی دەکرد، دەیگووت: ئا تخوا فەرەگیان وێنەیەکم بگرە. فەرەش بە ڕشدیەکی زۆرەوە پەنجەکانی بڵاودەکردنەوە، ھەردوو دەستی بۆ یەک دەھێنایەوە و چاوی لەو کونە نزیک دەکردەوە، کە لە نێوان پەنجەکانی دروست ببوو، ھاواری دەکرد: چرک! زۆر جوان دەرچووە! لەژێر لێوەوە چەند قسەیەکی دەبۆڵاند: داستانی ئیشقی شیرینێک ئەوا ھاتۆتە پێش…\nخاتوون خاتوون وێنەیەکی زۆر جوانم گرتووی، وێنەی جوانی چی! کامێراکەم شەرمەزاربووە لە ئاست جوانیت، ژنەکەش لچکی عەبایەکەی بە لالێویەوە دەگرێ، ئا ئەوەتا خەندەیەکی کردو، تێپەڕی.\nکاکە تۆ سەیری ئەو وێنەیە بکە بزانە نایناسی؟ ئەھا ئەوە شیرینە، شیرینەکەم! بە پەنجەی دۆشاومژەی لەسەر ناو لەپی دەستی ئاماژەی بە شتێک دەدا. ئەھا ئەو کچەی لەسەر پشت ڕاکشاوە و چاوەکانی بۆ ئاسمان مۆلەق بوون. ئەھا ببینە ئەوە نیشانەی ئەوەیە خەیاڵ بردویەتەوە و بیر لە من دەکاتەوە! بەڵێ بەڵێ ئەو ھەمیشە منی لەبیر بووە ھەروەکو چۆن من ئەوم لە بیربووە.\nھاھاھا دەی دایە قاقای پێکەنین. ئیستێکی دەکرد، هەندێک دەوەستا ئاماژەی بۆ سەر دیوارێک دەکرد ھەندێک لە دیوارەکە ڕادەما لە پڕمەی گریانی دەدا، ھاواری دەکرد: نا نابێ! ئەو مردووە! نەخێر ئەوە ڕاست نییە. ئاگام لێبوو چەند کەسێک بە سەر ڕاوەشاندن بە لایدا تێدەپەڕین. گەنجێکی شیکپۆش، کە کامیرایەکی کۆنی بە ملی داکردبوو لە پشتی وەستابوو، دەستێکی لە سەر شانی دانا. زۆر بەنەرمی وەک ئەوەی ترسی شکانی شتێکی ھەبێ گووتی: فەرھاد گیان. فەرە بە خێراییەکی زۆر ئاوڕێکی دایەوە. کاتێک کەوتنە بەرانبەر یەکتری ھەردووکیان ئەبڵەق بوون و چەند خولەکێک لە چاوەکانی یەکتری ڕامان. دواتر ئەوەی کامێرا کۆنەکەی لەملبوو کامێراکەی بەرزکردەوە تا ئاستی شانەکانی، بینیم ئەو فرمێسکانەی لە چاوەکانی فەرە قەتیس مابوون بە خوڕ ڕێچکەیان بەست بۆ خوارەوە. ئەرێ من بۆ چی ھاتبوومە ئەم شارە؟ ئەھا من بانگێشتی کۆڕێکی شیعر خوێندنەوە کرابووم، کە بۆ ڕۆحی کچێکی وێنەگر پێشکەش کرابوو، تێیدا وا دانرابوو کۆمەڵێک شاعیر شیعر بخوێننەوە. پێشانگایەکی فۆتۆگرافیش بەڕێوە دەچوو. ئەرێ ئەو کچە کێ بوو؟ ئایا پێشتر دەمناسی؟ ماوەیەک پێشتر لە میدیا وتۆڕە کۆمەڵایەتیەکان ھەواڵی کۆچی دوایی ئەو کچە بڵاوکرابووەوە، من ئەوکات ئەو کەسەم ناسی. دڵنیام زۆری تریش ئەر ئەوکات ناویان بیستوە. ھەروەکو پێشتر ئاگاداربووم لەو ژینگەیەی منی تێیدابووم ڕێک وێنای ئەو پەندە بۆ چەندان ساڵ دووبارە دەبووەوە، ئەو پەندەی دەڵێ: ئێمە زیندو کوژی مردوو پەرستین. کاتێک بڕیارم دا داوای خوێندنەوەی ئەم چیرۆکەم لە ھەڵسوڕێنەرانی کۆڕەکە بکەم، ترسی ئەوەم ھەبوو کاتێک دەگەمە ئەم دێرانە لە خوێندنەوەی چیرۆکەکەم نزیکەکانی کۆچکرد و توڕەببن و وا ھەست بکەن دەمەوێ بە ھێنانەوەی ئەم پەندە لە بایەخی کۆڕەکە کەم بکەمەوە، بە تایبەتیش بەوەی، کە دامنابوو لەسەرەتای چیرۆکەکە بڵێم:( پێشکەشە بە پەراوێز خراوەکان، پێشکەشە بە زیندووەکان) بەڵێ ھەرچەندە ترسم لەو ھەڵە تێگەیشتنە ھەبوو، بەڵام بڕیارم دابوو ھەر چۆنێک بێ دەستکاری ئەم دێرانە نەکەم ، چونکە ئەوە شەڕی من بوو لە پێناو ئەو ساتانەی، کە کۆچکردوو زیندوو بوو، چاوەڕوانی زیاتری لە ژینگەکەی ھەبوو، کەچی نەیبینی تا نەمرد! قسەی ھاوڕێیەکم بە بیرھاتەوە کە دەیگوت: ئەگەر دەتەوێ گرنگیت پێ بدەن، بمرە. بەڵێ دوای ئەوەی ئەو ڕووداوەم خوێندەوە زیاتر لە ڕاستی ئەو قسەیە ئاگادار بوومەوە، ھەر بۆ ھەمان مەبەستیش ھاتبوومە ئێرە تا بزانم چەندە بایەخ بە کۆچکردوو دراوە. دڵنیام دوای خوێندنەوەی ئەم دێرە کۆمەڵێک سەر دەلەقێنن و ھاوڕامن، بەڵام دوای دەرچوون لە کۆڕەکە ھەمان خەمساردیان ھەیە بۆ زیندووەکانی دوروبەریان. لەوکاتەی زیندوو بوو پێویستیی بەو گرنگیدانە بوو تا پڕۆژەکانی بگەیەنێتە ئەنجام. ئێستا کاتێک پڕۆژەکانی لەبەر خەمساردیەکانی ئێمەوە تەواونەکراو ماڵاوایی كرد، چ سوود؟\nبا لە ھێڵەکانی گێڕانەوەم لانەدەم و بێمەوە سەر ئەوەی، ھاتنم بۆ ئەم شارە دەرگای چیرۆکێکی دیکەی بەسەردا کردمەوە. چیرۆکی زیندوێکی ماڵوێران. زیندوێکی پەراێزخراو. ئێوە دەتوانن بڵێن شێتێکی چرکێنەر. مۆبایلە ھۆشمەندەکەمم داخەست، کە خەریکی نووسینی چیرۆکێک بووم تا ھەوڵ بدەم ئەگەر دەرفەت بوو لەو کۆڕەدا بیخوێنمەوە. شتەکانم کۆ کردەوە و بەدوای چیرۆکی زیندوێکی پەراوێزخراودا چوومە دەرەوە.\n٢- گێڕانەوەی دووەم\nلە منداڵیەوە ھاوڕێین، بگرە براین، برا؟ نا وابزانم بڵێم لە برا زیاتر گونجاوترە. ھەر لە منداڵیەوە ئەوەی لەودا جیاوازبوو ئەوە بوو، لەگەرمەی تۆپانێ یان کەلایانێ یان ھەلوکێن دیمەنێک سەرنجی ڕادەکێشا: بۆ نمونە چۆلەکەیەک لەسەر تەلێکی کارەبا. گەردەلوولێک لە دوورەوە، پەلکە زێڕینە، بە شێوەیەک لەو دیمەنانە ڕادەما، ئەگەر گۆڵچی بایە لە دەنگی ھاوارکردنی بەرانبەرەکانمان بە ئاگا دەھات کاتێک لە خۆشی گۆڵکردن خرۆشابوون. ھەر ئەو ھۆکارەش وای لێ کرد لە زۆربەی یاریەکان بدۆڕێ و لە یاریە بە کۆمەڵەکان پێکی نەکەن. ئەمەش وای لێ کرد زیاتر دوورە پەرێز بێت و خەریکی ڕامانەکانی خۆی بێت، بەڵام لەگەڵ مندا بابەتەکە بە شێوەیەکی دیکە بوو، ڕۆژ بەڕۆژ زیاتر ھۆگری یەکتری دەبووین. با بە خێرایی چەند شتێک لە بارەی ڕابردوویەوە بگێڕمەوە. لە ساڵی ھەشتا و چوار ناومان ھاتەوە لە سەربازی، بەڵام ئەو بەھۆی زۆری ڕامانەکانیەوە و زۆری سەرپێچیەکانیەوە زۆر سزا دەدرا بە شێوەیەک وەڕس ببوو. بڕیاری دا داوای مۆڵەت بکات و دوای مۆڵەتەکەش نەیاتەوە. ھەر مۆڵەتەکەیان دوا دەخست. تا بۆ بەرەکانی جەنگ گواستیانینەوە. دۆخی دەروونی فەرھاد ڕۆژبەڕۆژ بەرەو خراپی دەڕۆیشت. شەڕ و خوێن تەواو بڕستیان لێ بڕیبوو. ڕۆژ بە ڕۆژ کێشی کەمتر دەبووەوە و چاوەکانی بە قوڵدا دەچوون. تا دەھات کەمدووتر دەبوو. زۆر خەمم بەوە دەخوارد، بەڵام ھیچم پێ نەدەکرا.\nڕۆژێکیان دوای ھێرش بردنمان و دەستگرتنمان بەسەر ناوچەکانی دوژمندا فەرھاد ڕایکێشامە پەنا دیوارێک و لە ناو کیفەکەیدا کامێرایەکی دەرھێنا لەوانەی وێنەی خێرا دەگرن. وێنەی پیرەپیاوێک لە دەمەکەی ھاتبووە دەرەوە، چۆکەکانی دادابوو، ھەردوو دەستی بە ڕیشە سپیەکەیەوە گرتبوو، لە دەشتەکەی پشتیەوە تا چاو بڕدەکا لاشەی کوژراو بوو. ھەستم کرد فەرھاد نوتقی گیرابوو. زۆری لە خۆی کرد تا پێی گوتم کە خۆی ئەو دیمەنەی بە چاوی خۆێ بینیوە. گووتی؛ وێنەگرەکەش لە بەرانبەر پیرەپیاوەکەدا بە لادا ھاتبوو. دوای ئەو ڕووداوە فەرھاد وەک شێتانی لێ ھات، شەوان لە خەودا ھاواری دەکرد و بەدەم خەوەوە دەڕۆیشت. تا ئەوەی بەیانیەک لەخەو ھەڵسام نەمبینیەوە.\nدوای دوو ساڵ زانیم، کە لە سەربازی ھەڵاتوە و چووەتەوە بۆ شارەکەمان. دوای ئەوەش لە خۆ شاردنەوە بێزاردەبێ دوایی دەچێتە شاخ و دەبێتە پێشمەرگە. دواتر بە ھۆی چەند دۆست و ناسیاوێکمان زانیم لە پێشمەرگایەتیش ھەڵاتووە، لەگەڵ قاچاخچیەک پێکھاتبوو لە سنوور پەڕیبووەوە، چووبووە دەرەوەی وڵات. دواتر کە منیش ڕامکردە دەرەوە ئەوم دۆزییەوە. ئەو ببووە وێنەگرێکی باش. دیاربوو ئەو وێنانەی جەنگ، کە لە وڵاتی خۆمان گرتبووی لە سەر شەقامەکانی ئەو وڵاتە ھەڵی واسیبوو، ئەوەش سەرنجی خەڵکەکەی ڕاکێشابوو، بەڵام ئەوەی دۆخی ئەوی گۆڕی کەسێکی ئەکادیمی ئەو ڕۆژە بەوێدا تێپەڕیبوو ھەستی کردبوو چرکاندنی وێنەکان ئاسایی نەبوون، بەڵکو زۆر ھونەری بوون، ھەرچەندە ئەو بە ھیچ شێوەیەک زانستیانە لە بارەی وێنەگریەوە نەیخوێندبوو، ئەوە تەنێ سەلیقەی خۆی بوو وای لێ کردبوو ئەو وێنانە بگرێ، بەڵام ئەوە لە بایەخی وێنەکانی کەم نەکردبووەوە، لە چاوی ئەو کەسەدا، بەڵکو ھاوکاری کردبوو تا لەڕووی زانستیەوە لە بارەی چرکاندن شارەزابێ، بەپێی خولیای خۆی لە کۆمپانیایەک کاری بۆ دۆزیبووەوە کە ببووە وێنەگری جەنگەڵەکان. تا ئەوکاتەی من چوومە ئەوێ لەکارەکەی خۆیدا زۆر سەرکەوتووبوو. چەندان وێنەی ناوازەی چرکاندبوو، کە ببووە جێگای شانازی کۆمپانیاکە. کاتێک ئەو ڕۆژە لە کافێکە ھاتە دەرەوە چاوی بە من کەوت، تازە گەیشیبوومە ئەو شارە و نەمدەزانی\nچی بکەم. کیفێکی لە شان بوو ھەمان کامیرای خێراکەی جارانی بە پەتێک لە ملی کردبوو. یەکسەر باوەشی پێدا کردم. چووینە نێو کافێیەکە. ھۆکاری ڕاکردنەکەی خۆی لە نێو پێشمەرگە پێ گووتم. گووتی من لە جەنگ و خوێن ڕامکردبوو. نەمزانی ھەر ھۆکارێک بۆ ئەو شتانە لەگەڵ دەروونی من دا ناگونجێ ، خۆی گرمۆڵە دەکرد، تا زیاتر باسی ئەو شتانەی دەکرد زیاتر خۆی کورژدەکردەوە، گوتی دوای ئەو ڕووداوانە بڕیارم دا چیتر لەو خاکەدا نەمێنمەوە کە مرۆڤەکانی ڕێگا بە خۆیان دەدەن مرۆڤ بکوژن و سوکایەتی بە شکۆی مرۆڤ دەکەن. جا بە پاساوی دەستبەسەراگرتن بێ یا بەرگری ھەر یەک ئەنجامە کە سوکایەتیە بە شکۆی مرۆڤ.\nھەر ئەو ڕۆژە پێشنیازی کرد، ببمە یارمەتیدەری لە کارەکەی، دوای ماوەیەک لەگەڵی دەستبەکاربووم. توانا و سەلیقەیەکی زۆری ھەبوو لەگەڵ کارەکەی. دەتوانم بڵێم بۆ ئەو کارە دروستکرابوو. بە کاتژمێر بگرە بەڕۆژ لە شوێنێک خۆی مەلاس دەدا و چاوەڕێ دەبوو تا ئەو چرکەیە بچرکێنێ، کە خۆی دەیەوێ. کارەکان زۆر باش دەچوونە پێش تا جارێکێان چەند مانگێک بوو بۆ یەکێ لە دوورگەکان چووبووین، بۆ ئەوەی وێنەی ژیانی ڕۆژانەی چەند گیاندارێک بگرین. کاتێک گەڕاینەوە پێیان ڕاگەیاندین، پێشانگایەکی وێنە کراوەتەوە تایبەتە شارەکەی ئێوە. ئێمەش\nجگە لەوەی ماوەیەکی زۆر بوو ھەواڵی ئەوێمان نەزانیبوو زۆر عەوداڵی دیمەنەکانی شاربووین. مرۆڤ ھەمیشە بە ڕابردویەوە پەیوەستە و ڕابوردوو ھەمیشە پێوەند بووە بۆ بەستنەوەمان بە شارەکانەوە. ئەو ڕۆژە گەشیەکی لە ڕادەبەدەرم لە سیمای فەرھاد دا بینی. کاتێک گەیشتینە ھۆڵەکە یەکم وێنە ئەو وێنەیەبوو، کە فەرھادی وێرانکرد. کچێکی ماکسی شین لەسەر پشت ڕاکشابوو چاوەکانی بەرەو ئاسمان مۆلەق ببوون. لەچکێکی سپی گوڵ شینی لە سەری ئاڵابوو. دوو کەزی لەم لاو لای گوێی ھاتبوونە دەرەوە. گۆزەیەکی شکاو لە سەکۆکەی پشتی کەوتبوو، پێدەچوو لەکاتی کارەساتەکە ئاوی ھێنابێ بۆ ماڵەوە. کوكوختیەکی سپی لە سەر سینگی پەلەواژ ببوو. فەرھاد بەرانبەر وێنەکە تاسا. نزیکەی پازدەخولەک بەرانبەر وێنەکە وەستا و فرمێسکی دەڕشت. کامێرا کۆنەکەی لە ملی کردەوە، بە ڕاکردن بەرەو دەرەوە ڕۆیشت. دیاربوو لە کامێراکەی توڕەببوو. کامێراکەم ھەڵگرتەوە. بەڵام فەرھادم نەدۆزیەوە تا ئەمڕۆ، کە بە ھۆی مردنی کچێکی فۆتۆگرافەرەوە ھاتبوومەوە کوردستان تا بەشداری پێشانگای فۆتۆگرافیەکە بکەم. بەڵام لەوە ناچێ ئیتر بچم بۆ پێشانگاکە، بەڵکو دەبێ ئاگام لە فەرھاد بێ. لێم پرسی: ئەی تۆ ژنە ماکسی شینەت دەناسی ئەوەی وێنەی گیرابوو. گووتی؛ بەڵێ ئەو کچە شیرینی ئامۆزای فەرھاد بوو، دیاربوو لەکاتی کیمیا بارانەکە بەو شێوەیە گیانی لەدەست دابوو.\nحوزەیران 5, 2018